Από το φβ. Giorgos Pappas Ημερολόγιο κορωνοϊού, 6 Ιουλίου 2021: να μιλήσουμε για την Long Covid. 1. Υπάρχει η Long Covid ή είναι ένα εργαλείο ασθενών, επιστημόνων και πολιτικών "για να προωθούν ατομικά οικονομικά συμφέροντα ή να μεγαλοποιούν τρομολαγνικά τα της πανδημίας", που λένε και κάποιοι γραφικοί; Υπάρχει, είναι εκεί στους ασθενείς που έχει διαρραγεί η καθημερινότητά τους με άγνωστο ορίζοντα και που επισκέπτονται διάφορες ιατρικές ειδικότητες μη βγάζοντας άκρη. Όπως είναι κι εκεί στην δική μας, την ιατρική καθημερινή πράξη, στα άτομα που ακόμη δεν μπορούμε να βοηθήσουμε αποτελεσματικά, όσο θα θέλαμε τουλάχιστον. Και γι' αυτό, όσοι αμφισβητούν αφ΄ υψηλού ως δήθεν παντογνώστες την ύπαρξη της Long Covid, ελάχιστα διαφέρουν από τους "μια γριπούλα είναι" αμφισβητίες της πραγματικότητας. Κι εγώ έναν χρόνο πριν μπορεί να είχα επιφυλάξεις, αλλά το φθινόπωρο του 2020 έφερε πολλούς ασθενείς και στην Ελλάδα, και κάποιοι από αυτούς εξακολουθούσαν να μην είναι καλά τους πρώτους μήνες του 2021, κι ακόμη και τώρα, Οπότε οι αμφισβητίες, ας έρθουν ένα απόγευμα στο ιατρείο να νιώσουν την αμηχανία του θεράποντα μπροστά στον γρίφο. 2. Ναι, δεν είναι αποκλειστικό προσόν του SARS-CoV-2 η δυνατότητα να καταλείπει χρόνια συμπτωματολογία. Το κάνει σε χειρότερο βαθμό ο EBV της λοιμώδους μονοπυρήνωσης, το κάνει ακόμη χειρότερα και αφοπλιστικά η Brucella του μελιταίου, το κάνει ο Ebola που πάει και κρύβεται σε πονηρά σημεία και μπορεί χρόνια μετά να ξεκινήσει, από έναν άνθρωπο, μια κρυψώνα, ολόκληρες επιδημίες, όπως φέτος στην Γουινέα. Αλλά δεν είχαμε ποτέ μισό εκατομμύριο κρούσματα λοιμώδους μονοπυρήνωσης σε έναν χρόνο στην Ελλάδα, ούτε εκατοντάδες χιλιάδες κρούσματα μελιταίου. Έχουμε όμως μισό εκατομμύριο κρούσματα SARS-CoV-2. Οπότε, ακόμη κι αν πάμε εντελώς συντηρητικά στους υπολογισμούς, ακόμη κι αν υποθέσουμε ότι μόνο το 1% εξελίσσεται σε Long Covid, έχουμε αυτόματα μόνο στην Ελλάδα 5.000 άτομα που καλούνται να αναμετρηθούν με ένα σύνολο συμπτωμάτων που δεν έχει αναλυθεί και επεξηγηθεί και αντιμετωπισθεί επαρκώς. Υπολογίστε τι αντιστοιχεί παγκοσμίως: οι Βρετανοί που υπολογίζουν και μελετούν την Long Covid πρώτοι και καλύτερα, στην τελευταία τους επίσημη έκθεση μιλάνε για 962.000 ασθενείς στο Ηνωμένο Βασίλειο, το 65,9% των οποίων εμφανίζει περιορισμούς στη καθημερινότητά του εξαιτίας των συμπτωμάτων του. Η συχνότητα λοιπόν είναι σαφώς μεγαλύτερη του 1%, τουλάχιστον δεκαπλάσια, οπότε μιλάμε για 50-80.000 άτομα με Long Covid στην Ελλάδα. Όπου βέβαια ακόμη προσπαθούμε να πείσουμε ορισμένους ότι υπάρχει ο ιος, η Long Covid θα μας απασχολούσε; 3. Τι ορίζουμε ως Long Covid; Ένας ευρύτατος όρος, μια σκεπή που καλύπτει πολλά: υπάρχει η OSC (ongoing symptomatic COVID-19/ επιμένουσα COVID) διάρκειας 4-12 εβδομάδων από την πρώτη εμφάνιση συμπτωμάτων, υπάρχουν τα PASC (post-acute sequelae of COVID-19/ επακόλουθα της COVID-19 μετά τη οξεία φάση) που περιλαμβάνουν όλες τις πληγές που αφήνει η οξεία νόσος (την ανάγκη αποκατάστασης μετά από διασωλήνωση, την απορρυθμισμένη νεφρική λειτουργία, τις πνευμονικές ουλές, τις θρομβώσεις), υπάρχει το PCS (το Post-acute COVID-19 syndrome), το σύνδρομο που περιλαμβάνει όλη την συμπτωματολογία που παρατηρείται τουλάχιστον 12 εβδομάδες μετά την αρχική νόσο. Είναι καλύτερος ο όρος Long Covid όμως, είναι και όρος που τον έδωσαν οι ίδιοι οι ασθενείς, 20 Μαΐου του 2020 έγινε hashtag στο twitter από την παθούσα Elisa Perego για πρώτη φορά. Κι επειδή είναι μια οντότητα στην οποία ο ακτιβισμός των ασθενών υπήρξε και παραμένει καίριος για την διερεύνησή της, είναι ορθότερο να κρατήσουμε αυτόν τον όρο. 4. Τι περιέχει η Long Covid; Δεκάδες συμπτώματα, από όλα τα όργανα του ανθρώπινου σώματος. Έχει όμως και ορισμένες σαφείς χαρακτηριστικές "συλλογές" συμπτωματολογίας. Που μπορεί να απαρτίζονται από έντονη καταβολή-μυαλγίες-δύσπνοια-διαταραχές της συγκέντρωσης και της μνήμης ή από δύσπνοια-θωρακικό άλγος-δυσαυτονομία (χαρακτηριστικότερα ταχυκαρδία στην όρθια θέση, ζάλη, τρέμουλο) ή από κνίδωση-ταχυκαρδία-γαστρεντερικά-συριγμό (αυτό που ονομάζεται από κάποιους "σύνδρομο ενεργοποίησης μαστοκυττάρων") ή από φαινομενικά απλούστερα συμπτώματα όπως ανοσμία/ παροσμία/ δυσγευσία/ αλωπεκία ή ακόμη και μεταβολικές απορρυθμίσεις, ενώ συχνά ενέχεται μια σημαντική ψυχολογική επιβάρυνση (η αγωνία για την θέση σου στην κοινότητα και την εργασία, το στρες μια σοβαρής οξείας νόσου, τυχόν απώλειες στο στενό περιβάλλον). Το σημαντικότερο: δεν μπορείς να προβλέψεις ποιος θα εμφανίσει Long Covid: οι σειρές ασθενών που έχουν δημοσιευθεί είναι τρομερά ανομοιογενείς ως προς τον πληθυσμό που μελέτησαν, τα κριτήρια που χρησιμοποίησαν, τα συμπτώματα στα οποία εστίασαν, την κλινική εκτίμηση που έκαναν. Φαίνεται μια σαφής υπεροχή αυτής της μακράς συμπτωματολογίας σε γυναίκες, ενώ διίστανται οι απόψεις για το ποιες ηλικίες προτιμά: αλλού κυριαρχούν οι επαγγελματικά ενεργοί ενήλικες 30-50, κι αλλού ο κίνδυνος αυξάνει γραμμικά μέχρι την ηλικία των 70. Η παχυσαρκία προδιαθέτει, το ίδιο, σύμφωνα με πολλές μελέτες, κάποια προϋπάρχουσα νόσος του αναπνευστικού. Αναφέρεται συχνά πως όσο βαρύτερα νοσήσεις αρχικά τόσο πιθανότερη είναι η Long Covid (αναμενόμενο, αφού θα έχεις κάποια PASC), είναι όμως συχνότατη η εμφάνιση χρόνιων συμπτωμάτων σε άτομα, νέα και υγιή, που πέρασαν ηπιότατα την αρχική φάση. 5. Έχουν και τα παιδιά Long Covid; Ασαφές το εύρος. Μελέτες για παράδειγμα από την Ελβετία (η μελέτη, αν είναι δυνατόν, Ciao Corona), τη Αυστραλία, το Ηνωμένο Βασίλειο, και την Σουηδία έδωσαν πολύ χαμηλά ποσοστά επιμονής συμπτωμάτων, μια Ολλανδική μελέτη αντίθετα ανέδειξε ένα υπαρκτό παιδιατρικό πρόβλημα που δεν μπορεί να αγνοηθεί. Θέλουμε περισσότερα στοιχεία εδώ. 6. Και πού οφείλεται η Long Covid; Αυξάνονται οι έρευνες και σχηματίζεται ένα σύνθετο αιτιολογικό ψηφιδωτό: ενδέχεται να παραμένει κρυμμένος ο ιος ή γενετικό του υλικό κάπου στο ανθρώπινο σώμα και να πυροδοτεί απορρύθμιση. Ενδέχεται η απορρύθμιση να είναι σε επίπεδο ανοσολογικής απάντησης (πειστικά έχει καταδειχθεί αλλαγή στους πληθυσμούς των μονοκυττάρων για παράδειγμα ή συγκεκριμένο προφίλ φλεγμονωδών κυτταροκινών), ή στην λειτουργία του στελέχους του εγκεφάλου. Ενδέχεται όλα να είναι αποτέλεσμα μικροθρόμβων και βλάβης του ενδοθηλίου. Ενδέχεται όλα να είναι αποτέλεσμα της διαταραχής του ανθρώπινου μικροβιώματος (της φυσιολογικής μας "χλωρίδας" αδρά) από τον ιο (για όσους πιστεύουν στην σημασία του μικροβιώματος). Ενδέχεται το όλον να είναι αυτοάνοσο, αποτέλεσμα μοριακής μίμησης από τον ιο, που μπερδεύει την ανθρώπινη ανοσολογική απάντηση. Δεν λείπουν οι πιο "φιλόδοξες" παθοφυσιολογικές σκέψεις του τύπου "ο ιος αποκοιμίζει το ανοσολογικό μας σύστημα οπότε ξυπνάνε άλλα κρυμμένα παθογόνα, βλέπε EBV και λοιποί ερπητοϊοί, και αυτοί είναι που κάνουν την ζημιά". Όπως δεν λείπουν και οι παραλληλισμοί με άλλα χρόνια σύνδρομα άγνωστης αιτιολογίας, όπως το Σύνδρομο Χρόνιας Κόπωσης- δυστυχώς μάλιστα, οι χρόνιες έριδες στον χώρο αυτού του Συνδρόμου μεταφέρθηκαν τάχιστα και στη Long Covid. Δε γνωρίζουμε τέλος αν οι μεταλλάξεις του ιου μπορεί να έχουν διαφορετική πιθανότητα επαγωγής Long Covid. 7. Τι κάνουμε με τα άτομα με Long Covid; Το πρώτο πράγμα που οφείλεις να κάνεις είναι να ακούσεις τον πάσχοντα. Να του εξηγήσεις ότι η συμπτωματολογία του δεν είναι προϊόν φαντασίας ή "πειραγμένων νεύρων" αλλά κάτι που περιγράφεται, με συγκεκριμένο τρόπο, συστηματικά, παγκοσμίως. Έπειτα οφείλεις να αποκλείσεις πως η συμπτωματολογία αυτή έχει κάποιο άλλο αίτιο και υπόβαθρο. Δεν είναι απαραίτητα κάθε ταχυκαρδία Long Covid, ούτε κάθε δύσπνοια. Διαγνωστικά μπορείς να επιχειρήσεις πολλά. Κατά καιρούς αναφέρονται παροδικές εργαστηριακές διαταραχές (στην CRP ή τα d-διμερή, κάποια αναιμία ίσως), αλλά μεμονωμένα. Οι περισσότεροι πάσχοντες έχουν έναν φυσιολογικό εργαστηριακό έλεγχο, και έχουμε υπάρξει ευφάνταστοι οι κλινικοί στις εργαστηριακές αναζητήσεις μας (και επίπεδα κορτιζόλης και βιταμίνες χίλιες δυο, και BNP να ψάξεις, δεν θα καταλήξεις κάπου). Αναμενόμενα βλέπουμε απορρυθμίσεις στο ισοζύγιο της γλυκόζης συχνά, αλλά μιλάμε επίσης συχνά για άτομα που στη νοσηλεία τους πήραν και μεγάλες ποσότητες κορτικοστεροειδών- θα φανεί σε βάθος χρόνου αν η απορρύθμιση του σακχάρου είναι μόνιμη ή υποστρέφει σε 3-4 μήνες. Κι απεικονιστικά μπορείς να δοκιμάσεις πολλά: και την πιθανή ίνωση των πνευμόνων πρέπει να ελέγξεις στο τρίμηνο (διάφορες εθνικές πνευμονολογικές εταιρείες το προτείνουν συστηματικά), και δείκτες αναπνευστικούς (DLCO ο πιο ευαίσθητος ίσως;, αλλά πώς μπορείς καλύτερα να δεις μια πιθανή νόσο μικρών αεραγωγών; ), και καρδιολογική απεικόνιση πρέπει να κάνεις (αλλά καλό είναι να αποφασίσουμε σε ποιους έχει νόημα π.χ. μια μαγνητική καρδιάς, μην αρχίσουμε σε όλους για να βρίσκεται). Κάποιος, ευφάνταστα, θα μπορούσε να σκεφτεί "γιατί δεν κάνουμε PET σε όλους, να δούμε ποια σημεία είναι μεταβολικά ενεργά". Κάνανε στην Ιταλία, τίποτε ιδιαίτερο δεν είδαν, με εξαίρεση το εντυπωσιακότατο εύρημα της χαμηλής μεταβολικής δραστηριότητας στο μεταιχμιακό σύστημα του εγκεφάλου, εύρημα που θέλει επιβεβαίωση και πολύ ψάξιμο. 8. Πρέπει βέβαια να ξέρεις και τι ψάχνεις: το να μετρήσεις φυσιολογικό κορεσμό οξυγόνου σε ηρεμία δεν λέει τίποτε, την υποξαιμία μετά από ήπια άσκηση πρέπει να αναζητήσεις. Το σύνδρομο ορθοστατικής ταχυκαρδίας πρέπει να αναπαράγεις με προσοχή στην κλινική εξέταση. 9. Και πώς βοηθάμε τα άτομα με Long Covid; Πρώτα με την αναγνώριση πως η επιστήμη το ψάχνει, αλλά δεν γνωρίζει ακόμη πολλά (δείχνει για παράδειγμα να υποστρέφει σχετικά νωρίς η ανοσμία και η παροσμία, αλλά πρέπει στο ενδιάμεσο να προσαρμοστεί κάποιος στο γεγονός πως δεν μπορεί να φάει γιατί όλα μυρίζουν άσχημα, ή στο ότι δεν μπορεί να αναγνωρίσει μια επικίνδυνη οσμή, π.χ. διαρροή γκαζιού). Η επακόλουθη προσέγγιση εξατομικεύεται ανάλογα με την επικρατούσα συμπτωματολογία. Αποκατάσταση με σταδιακή επίταση της δραστηριότητας (αλλά με τον κίνδυνο υποτροπής της συμπτωματολογίας σε υπερβάλλοντα ζήλο), αναπνευστικές ασκήσεις/ μαθήματα αναπνοής, ταυτοποίηση εξωτερικών ερεθισμάτων που πυροδοτούν την συμπτωματολογία, διαρκής επανεκτίμηση status και στόχων, επαφή με την διαρκώς εξελισσόμενη βιβλιογραφία αλλά και με διεθνείς κλινικές μελέτες και ομάδες, επιστημόνων και ασθενών. Τώρα τρέχουν τα γεγονότα, δεν θα βγάλει άκρη ο καθένας μόνος του. Φάρμακα δεν βοηθάνε συνήθως: στην δυσαυτονομία και την ορθοστατική ταχυκαρδία μπορείς εν τέλει να δοκιμάσεις κάποια αλλά με περιορισμένη εμπειρία ακόμη. Αντι-ισταμινικά δοκιμάζονται συχνά (αν σου μοιάζει με σύνδρομο ενεργοποίησης μαστοκυττάρων η συμπτωματολογία)- δεν είναι για όλους. Όπως δεν είναι για όλους το κάθε λογής κοκτέιλ βιταμινών, έχουν και αλληλεπιδράσεις όλα αυτά, να το θυμόμαστε. Κλινικές δοκιμές τρέχουν: και η HEAL-COVID (κρατάω μικρό καλάθι), και μια νέα ουσία, η deupirfenidone, αναμένουμε αποτελέσματα. Και φυσικά απαιτείται προσοχή από πάσχοντες και θεράποντες, καθώς αναπόφευκτα θα ορμήσουν στην Long Covid γνωστοί και μη εξαιρετέοι φιδέμπορες να πουλήσουν μαζικά μαντζούνια (χαμομήλι από τον Παγασητικό, τίμιο χαλικάκι που σφήνωσε κάτω από αγιασμένο σανδάλι, φύκια σε συσκευασία μεταξωτής κορδέλας, κολλαγόνο και γαϊδουράγκαθο, μαγικό εκχύλισμα από αντικαθεστωτικούς προορισμούς). Κανονικά εισαγγελέα θα θέλουν, αλλά πού... 10. Και τι ρόλο παίζει ο εμβολιασμός στην Long Covid; Μικρές σειρές και μία πρόσφατη μεγαλύτερη, δίνουν θετικό αποτέλεσμα στην πλειοψηφία των συμπτωμάτων, πρέπει να δούμε αν η βελτίωση διατηρείται σε βάθος χρόνου. Οι μισοί τουλάχιστον πάνε καλύτερα μετά τον εμβολιασμό, σπάνιες είναι οι αναφορές επιδείνωσης αντίθετα. Ίσως κάποια συμπτώματα να ευνοούνται από εμβολιασμό με Moderna, λέει η πρόσφατη μεγάλη μελέτη, αλλά μικρό το δείγμα (ακόμη μικρότερη, αλλά όχι ανησυχητική, η προσωπική εμπειρία). Όμως σαφής η ένδειξη εμβολιασμού. 11. Αύριο το απόγευμα, στις 6.30, υπάρχει το webinar LONG (ΠΑΡΑΤΕΙΝΟΜΕΝΟ) COVID: ΓΙΑ ΙΑΤΡΟΥΣ ΑΛΛΑ ΚΑΙ ΓΙΑ ΤΟ ΚΟΙΝΟ . Με πρωτοβουλία της Eleni Iasonidou, που τρέχει περισσότερο από κάθε άλλον για την υπόθεση Long Covid στην Ελλάδα- είναι τεράστιας σημασίας το έργο που επιτελεί, με την τεχνογνωσία που φέρνει στα webinar που οργανώνει ο Antonios Liolios, με ομιλητές ακόμη και από το NIH, αλλά και σπουδαίους επιστήμονες όπως ο Yiannis Prassas, η δική μου συμμετοχή στο πάνελ είναι τιμή και χαρά. Περισσότερα για το webinar εδώ επίσης: medicalwebinars.blogspot.com/2021/07/long-covid.html. Σας περιμένουμε- κι αν γνωρίζετε ανθρώπους που ταλαιπωρούνται, ενημερώστε τους, μπορεί κάτι καλό να βγει και γι' αυτούς, και για όλους μας. Μέχρι να υπάρξουν επίσημες κατευθυντήριες οδηγίες για κλινικούς και ασθενείς, όταν με το καλό (ποια η βιασύνη άλλωστε...) αναγνωρίσουν και οι επίσημοι θεσμοί την σημασία της Long Covid (να, σύντομα θα αποκτήσει κωδικό, U09.9, μέχρι τώρα τρέχουμε με το B.94.8 (είναι για όλα τα παθογόνα και τις χρόνιες συνέπειές τους) και δομηθούν και τα κατάλληλα δίκτυα αντιμετώπισης.\nΜα κι εγώ έτσι είχα διαβάζει, ό,τι δεν υπάρχουν περιορισμοί. Στο ρεζουμέ, και στις 2 δόσεις έκανα ελαφρά αναφυλακτικη αντίδραση (δερματικο εξανθημα με λίγη φαγούρα στο στερνο). Σοκολάτα πάντως έφαγα, ήπια και μια μπύρα (όχι ταυτόχρονα, έχω γευστικους υποδοχείς ακόμα)\nΝαι εκεί! Λοιπόν εμένα στη πρώτη δόση μου λέει η νοσηλεύτρια:" Στην ηλικία σας δεν αναμένεται καμία παρενέργεια κατόπιν της πρώτης δόσης". Κι εγώ:" Α! Ναι; Ααα (χαμόγελο ανθρώπου που έλαβε κοπλιμέντο)" Παραλίγο να της έλεγα χαχιχα με κολακεύετε δεν είμαι τόσο μικρή χιχι... αλλά το επόμενο δευτερόλεπτο ένα καμπανάκι χτύπησε... βρεεε ξύπνα δεν εννοούσε ότι είσαι μικρή βρεεε! Τι εννοούσε βρε παιδιά;! Τιιι;! Μια τεράστια ευκαιρία για σημεία ενημέρωσης, χαραμισμένη.\nΠάντως και τα εμβολιαστικά κέντρα δε τα λες και ναό της πληροφόρησης! Πρώτη δόση, καμία ενημέρωση, μόνο σύσταση για παρακεταμόλη. Πάω για δεύτερη δόση. Περνάω από γιατρό, μίνι ιστορικό, όλα καλά μου λέει με τη δεύτερη δόση δε θα έχεις τόσο έντονες παρενέργειες (είχα κατά 99% το ίδιο έντονες τελικά). Μπαίνω για το εμβόλιο και με ρώτησαν από που πήρα τη παντελόνα μου, πόσο μικροδείχνω, αν θα πάω διακοπές, γενικώς χαβαλέ. Βγαίνω έξω να περιμένω. Έρχεται δίπλα μου άλλη εμβολιασμένη. Μου λέει "και για 2 ημέρες όχι αυγό, σοκολάτα, οστρακοειδή και αλκοόλ". Εμένα δε μου είπαν τίποτα. Βγαίνει η κοπέλα που μου έκανε το εμβόλιο. Της λέω, συγνώμη ισχύει; γιατί εμένα δε μου είπατε τίποτα. Ε τώρα σας λέμε, μου απαντά! (πάρ'τα να μη στα χρωστάω, που ήθελα και ερωτήσεις) Είναι που είμαι τόσο εντυπωσιακή και ξέχασαν τα πάντα με το που μπήκα; εκεί να το ρίξω ε; ε;\nΑν δεν πάρεις μαζί τίποτα, θα δεσμευτείτε αρκετά επειδή σίγουρα δεν θα μπορεί να περπατήσει όσο εσείς. Αν το βάρος του είναι διαχειρίσιμο, μάρσιπο (πχ στα mai tai μπορείς να τον βάλεις και στην πλάτη). Αν είναι βαρύς, καρότσι. Είναι χίλιες φορές προτιμότερο να ζοριστείς λίγο στα πλακόστρωτα, παρά να έχεις ένα κουρασμένο παιδί που θα γκρινιάζει - και με το δίκιο του. Να περάσετε ωραία!\nΑν δεν ήταν η Έσπερος που γράφει συνέχεια στο forum, θα το θεωρούσα κι εγώ τρολ. Δεν μπορείς να ασχολείσαι με τόσο πάθος με άλλα θέματα κι όχι με την εκπαίδευση τουαλέτας παιδιού που θα πάει Σεπτέμβρη προνήπια. Τέλος πάντων, είναι δύο ολόκληροι μήνες. Αν δουλευτεί άμεσα και συστηματικά το θέμα, ελπίζω να λυθεί μέχρι την έναρξη του νέου σχολικού έτους. Χμ, ανησυχείς για την κοινωνικοποίηση του παιδιού αλλά σκέφτομαι ότι κι εσένα θα σε βοηθούσε να έχεις επαφή με μαμάδες παιδιών στην ίδια ηλικία με το παιδί σου. Βοηθά στο να εξοικειωθεί κάποιος με τα παιδιά, να βλέπει τι ισχύει γενικά για τα διάφορα ηλικιακά στάδια και να βλέπει καταστάσεις ζωντανά. Γιατί άλλο η θεωρία κι άλλο η πράξη.\nΑλήθεια δεν ξέρω τι να πρώτοσχολιασω! Αρχικά συμφωνώ κι εγώ πως το κόψιμο πανας έχει προτεραιότητα. Εγώ καταλαβαίνω πως το παιδί είναι πανέτοιμο και του βάζεις πάνα από δική σου ανασφάλεια. Στο κάτω κάτω ας βρέξει και το αμάξι, δεν έγινε κάτι φοβερό. Ανθρώπινο είναι! Αν και δεν νομίζω να το κάνει! Έπειτα, η προσαρμογή δεν σχετίζεται με τους κανόνες στα προνήπια αλλά με τον αποχωρισμό που βιώνει το παιδί, με την αλλαγή περιβάλλοντος, με τα νέα πρόσωπα. Αυτά συνειδητοποιεί σε πρώτη φάση το παιδί και όχι αν θα φάει πριν ή μετά το παιχνίδι. Αν το απασχολούν τέτοια ζητήματα τότε έχει προσαρμοστεί επιτυχώς κατά την γνώμη μου. Επίσης, @Έσπερος προσεγγίζουμε διαφορετικά το ζήτημα οπότε δεν μπορώ και να σε βοηθήσω. Εσύ εστιάζεις στο να μην ενοχλει το παιδί την ταξη, εγώ εστιάζω στον να μην το ενοχλούν, στο να αντιδρα αν ενοχληθεί, στο να αμυνθεί. Μιλάς για ένα πολύ συνεργάσιμο παιδί, το ίδιο συνεργασιμο είναι και το δικό μου, που αν του έλεγα πχ μην πειράζεις τα παιχνίδια μπορεί και να καθόταν να κοίταζε τα παιδιά που παίζουν. Έχει αυξημένη αίσθηση της υπευθυνότητας για την ηλικία του και είναι γενικά εσωστρεφής ειδικά σε μέρη που δεν γνωρίζει. Οπότε το τι θα πούμε σχετίζεται και με τον χαρακτήρα του παιδιού. Ακομα, θα ήθελα να πω κάνε ότι πιστεύεις εσύ καλύτερα, το φόρουμ δίνει συμβουλές και όχι συστάσεις, τις προσαρμόζουμε, κρατάμε ότι μας αρέσει, απορρίπτουμε τα υπόλοιπα. Τέλος, μετά από μια δύσκολη σχολική χρονιά για όλους συνειδητοποιησα πως ήταν προς όφελος του παιδιού να πάει προνήπια (δεν θα τον έστελνα αν δεν ήταν υποχρεωτικά). Μπορεί να ζοριστηκαμε αλλά έχει μια χρονιά ακόμα μπροστά του να χαρει το νηπιαγωγείο. Καλό καλοκαίρι σε όλα τα παιδάκια!\nσυμφωνω με οσα εχουν ειπωθει,δ εχω κ λαικ απο την στιγμη που δ τον αφηνετε χωρις πανα στο αμαξι,λογικο να την θελει μου θυμιζει τα απορρυπαντικα κ τα μαχαιρια.αντι να σκεφτεσαι οτι το παιδι φοραει πανα στις βολτες,σκεφτεσαι αν θα ακολουθει κανονες το ενδεχομενο να μπεις σε μια καφετερια να κατουρησει δ σου περναει απο το μυαλο;κ εχεις κ αγορι παλι μπερδευεσαι.κανεις δ θα σχολιασει ενα παιδακι που κατουρησε στο παρκο.αρκει τουλ να παει λιγο πιο περα απο τις κουνιες.η να μην κατουρησει στο παρτερι διπλα στο καφε,επειδη βαριουνται να πανε λιγο πιο μακρια\n@Έσπερος το ότι κάνει στην πάνα όταν βγαίνετε έξω δεν είναι γιατί δεν μπορεί να κρατηθεί αλλά γιατί έτσι τον μάθατε. Δεν είναι δυνατόν ένα παιδάκι 3,5 χρόνων που σε 3 μήνες θα πάει σχολείο να του φοράτε ακόμα πάνα στις εξόδους. Κ όταν πάει 6-7 με αυτή τη λογική πάλι θα του φοράς αφού δεν θα υπάρχει μέρος να κάνει τσισα. Αν είστε στον δρόμο κ δεν γίνεται να κάνει εκεί του λέτε να κρατηθεί για να πάτε κάπου που θα μπορεί. Η παιδίατρος αυτά πιστεύω σχολίασε περισσότερο κ όχι ότι διακόπτει κ μιλάει που αυτό το κάνουν όλα τα παιδάκια της ηλικίας\nΜάλλον αγχώνεσαι για λάθος πράγματα (τυπικό των αγχωτικών ανθρώπων να ξέρεις - ο κόσμος να έχει πάρει φωτιά και εμείς να κολλάμε που αφήσαμε το παράθυρο ανοιχτό και θα μπούνε στο σπίτι μύγες). Η πάνα και η πιπίλα - ειδικά αν αυτά υπάρχουν λόγω δικής σας ανασφάλειας ή ευκολίας - είναι που πρέπει να προσέξεις περισσότερο. Πραγματικά περισσότερο θα έπρεπε να αγχώνεσαι για το να κυκλοφορεί με πάνα, παρά για το κατούρημα σε παρκάκι. Για το αυτοκίνητο απλά σταματάτε στην άκρη ή έχεις ένα φορητό γιογιό (τα Potette μπαίνουν άνετα σε απλή τσάντα) στο κάθισμα (κυκλοφορεί και αντίστοιχη φώτο). Κατουράτε πριν φύγετε και αν σας πιάσει στο δρόμο ή στη βόλτα, μπαίνεις σε ένα μαγαζί και πάτε στη τουαλέτα με το φορητό γιογιό (που ούτε το βλέπει κανείς). Αλλά ειδικότερα στην επαρχία θα περίμενα η αντιμετώπιση προς το αγόρι που κατουράει στην άκρη του δρόμου ή το δεντράκι να είναι πολύ πιο ευνοϊκή. Τι διάολο, πατριαρχία έχουμε\n@Έσπερος για να καταλάβω. Το παιδί θα αρχίσει σε 2 μήνες προνήπιο, του φοράτε πάνα και του δίνετε πιπίλα εκτός σπιτιού, και αντί να δουλεύεις πάνω σε αυτά με τρελούς ρυθμούς, σε αγχώνει το αν θα περιμένει τη σειρά του για να παίξει με το αυτοκινητάκι στο σχολείο;\nΕγώ πιστεύω ότι θα του αρέσει και θα εκπλαγείς! Και επίσης νομίζω ότι,όσο κι αν το κρύβεις, αν σκέφτεσαι έτσι για το σχολείο, θα του το περάσεις! Οι λόγοι που εγώ χαιρόμουν για το σχολείο είναι ακριβώς επειδή θα έκαναν καινούρια πράγματα, πέρα από αυτά που λες ότι του αρέσει να κάνει, και επειδή θα μάθαιναν να αυτονομούνται, να παίρνουν μόνα τους το ταπεράκι, το νερό, να ζητήσουν να πιουν όταν διψάνε (!! ποτέ δεν το είχα σκεφτεί, αλλά μια που το έθεσες είναι ωραίο να ζητήσουν από τη δασκάλα κάτι που χρειάζονται), ακόμα και το να μείνουν κάποια μέρα νηστικά γιατί..έτσι τους ήρθε, ή γιατί δεν πρόλαβαν...όλα αυτά είναι "μαθήματα" σημαντικότερα από το πώς γράφεται το Α, ή ό,τι άλλο μαθαίνουν στο προνήπιο! Και ό,τι του αρέσει ως τώρα να κάνει, θα τα κάνει το απόγευμα μαζί σας! Το πρωί θα μάθει ότι κάνει διαφορετικά πράγματα σε διαφορετικό περιβάλλον με διαφορετικούς ανθρώπους! Τα παιδιά είναι πολύ ευπροσάρμοστα.Δεν το ζείς μάλλον ιδιαίτερα γιατί είστε αρκετά μόνοι στο νησί,αλλά τα παιδιά πχ που έχουν διαφορετικούς φροντιστές, προσαρμόζουν και τη συμπεριφορά τους. Πιο άτακτα σε ανεκτικούς παππούδες, πιο υπεύθυνα σε μια γιαγιά πχ που δεν τρέχει πίσω τους για όλα, πιο υπάκουα σε μία νταντά που έχει τον τρόπο της, πιο ζωηρά στη μαμά τους κλπ... Μην είσαι προκατειλημμένη και θα πάνε όλα καλά!\nΣκέφτηκα να ανοίξω θέμα για το συνέδριο, αλλά ήμουν τόσο θυμωμένη που δεν θα έγραφα καθόλου ψύχραιμα. Μερικές ανάκατες σκέψεις: - Η υπογεννητικότητα δεν έχει άμεση σχέση με την υπογονιμότητα. Οι περισσότερες ανεπτυγμένες χώρες του κόσμου έχουν υπογεννητικότητα, και ο λόγος είναι ότι οικογένειες ούτε χρειάζονται πλέον εργατικά χέρια, ούτε κάνουν πια πολλά παιδιά για να τους μείνουν τα μισά. Και δόξα το Θεό, στις ανεπτυγμένες χώρες η επιστήμη μπορεί πλέον να βοηθήσει στις περισσότερες περιπτώσεις υπογονιμότητας. Ο πληθυσμός μιας χώρας σίγουρα δεν γερνάει μόνο επειδή οι γυναίκες γίνονται λιγότερο γόνιμες. - Λιγότερο γόνιμοι γίνονται και οι άντρες μετά τα 30, αλλά μ' αυτούς δεν ασχολείται κανείς. - Προφανώς δεν χρειάζεται να συζητήσουμε μεταξύ μας για το πόσο δεν βοηθάει το κράτος, ούτε για το πόσο αστείο είναι να μιλάμε για τεκνοποίηση σε νεαρή ηλικία σε μια χώρα με βασικό μισθό 580 ευρώ. - Ούτε για το πόσο πανάθλιο, σεξιστικό και πατροναριστικό ήταν αυτό το σποτ. - Ούτε για το ότι δεν είχαν καμιά δουλειά ένα μάτσο κληρικοί κι ένα μάτσο ακροδεξιοί βουλευτές σε ένα συνέδριο για την υπογονιμότητα που απευθυνόταν σε γυναίκες. Οπότε, τι έχουμε; Μια ομάδα γιατρών, καλή τους ώρα, που θέλησαν να κάνουν ένα συνέδριο για να διαφημίσουν τη δουλειά και τις υπηρεσίες τους. Και πολύ καλά έκαναν. Μόνο που στην πορεία μπέρδεψαν ένα θέμα επιστημονικό (υπογονιμότητα) με ένα θέμα πολιτικοοικονομικό (υπογεννητικότητα), κάλεσαν διάφορους ομιλητές που ευχαρίστως να ακούσουμε τη γνώμη τους για το δεύτερο αλλά είναι παντελώς άσχετοι με το πρώτο, κι έφτιαξαν κι ένα σποτ που βασικά ενοχοποιεί τις γυναίκες επειδή έκαναν μάστερ και καριέρα, αφήνοντας απέξω το άλλο μισό της εξίσωσης που αντιμετωπίζει τα ίδια προβλήματα αλλά θεός φυλάξοι αν δεν κάνουν πρώτα λίγο τη ζωή τους πριν τεκνοποιήσουν. Και μετά στεναχωρήθηκαν κιόλας που το μήνυμά τους παρεξηγήθηκε. (Εντάξει, το ομολογώ: δεν μου έχει περάσει ο θυμός.)\nΔεν τον ξέρω προσωπικά, είναι φίλος της δικής μου γιατρού και επειδή είναι στο ΙΚΑ της περιοχής μου, όσες φορές χρειάστηκε πήγε ο άντρας μου και του έγραψε άδεια... Ο άντρας μου είπε ότι ήταν ιδιαίτερα φιλικός μαζί του αν και ήξερε ότι έχω άλλη γιατρό.\nκοριτσια εγω γεννησα με το βαλακωστα.για εμενα προσωπικα ειναι σουπερ γιατρος και καταπληκτικος ανθρωπος.οντως δεν τον βρισκεις ευκολα στο τηλ το δικο του αλλα εχει δυο μαιες φοβερες που ειναι αποικο οτι ωρα και να παρεις τηλ.εγω επαιρνα κατευθειαν τα κοριτσια και μιλαγαν μαζι του και με επαιρναν παλι τηλ.ποτε δε μου πηρε χρηματα σε επισκεψη.και μου ειχε πει ενα ποσο νορμαλ με οποιο τροπο και να γεννουσα φτ ή κτ.στη δικη μου γεννα ηταν απο τις 06:30 το πρωι διπλα μου μεχρι στις 22:30-23:00 που ανεβηκα στο δωματιο.εχει πολυ καλο τιμ.τα κοριτσια του ειναι σουπερ και ναι αν δεν ηταν αυτος εγω bebe δεν θα ειχα με τον προηγουμενο γιατρο που ειχα μπλεξει.


Το χάνι του Καμπόλη είναι η πιο cult γωνιά της πόλης | Athens Voice\n02.06.2019 | 12:25\nΦεύγοντας από την πόλη της Ελευσίνας και περνώντας το Θριάσιο πεδίο με προορισμό τα Δερβενοχώρια, λίγο πριν φτάσεις στο εργοστάσιο του Τιτάνα, στο σημείο όπου το πρωτοβλέπεις από τη δημοσιά, στο αριστερό σου χέρι αντικρίζεις ένα χαμηλό κτίσμα του 18ου αιώνα, που μάλιστα δημιουργεί μια όμορφη αντίθεση με το εντυπωσιακό βιομηχανικό συγκρότημα του τσιμεντάδικου.\nΕίναι το Χάνι του Καμπόλη, ένας σταθμός δηλαδή των ταξιδιωτών που ταξίδευαν από τα Δερβενοχώρια για να φτάσουν στην Ελευσίνα. Φτιαγμένο από την οικογένεια Καμπόλη, δεν ξέρουμε ακριβώς πόσες γενιές πίσω, σήμερα εξυπηρετεί -μόνο τα Σαββατοκύριακα- του κυνηγούς που έχουν ορμητήριο την περιοχή. Ψυχή του ο κυρ-Θανάσης Καμπόλης, που στα ενενήντα του και κάτι, μαζί με τον «μικρό» (εβδομήντα και κάτι), εξυπηρετούν την ισχνή τους πελατεία.\nΟ κυρ-Θανάσης, πιο cult δεν γίνεται, δεν αφήνει άλλον να πιάσει το τηγάνι. Κάποια προβλήματα ίσως να υπάρχουν με τις τηγανητές πατάτες, και ειδικά στο καθάρισμα και στο κόψιμο! Η κυρίως αίθουσα του «συγκροτήματος» του χανίου δίνει τη δυνατότητα σε 10 παρέες να βολευτούν γύρω από την ξυλόσομπα. Για το καλοκαίρι υπάρχει ο υπαίθριος χώρος.\nΓιώργος Πίττας, οι θησαυροί της ελληνικής γαστρονομίας\nTo ηχοσύστημα του Χανιού είναι ένα τρανζίστορ του 1970 που κοντεύει μισόν αιώνα ζωής, και εκπέμπει μάλλον στα μακρά κύματα, καθώς η μουσική ακουγόταν με αρκετά παράσιτα, συμπαθητικά όμως, γιατί μας ανακαλούσαν τις ημέρες ραδιοφώνου – με τραγούδια εκείνης της εποχής, Καζαντζίδης, Χιώτης, Γαβαλάς, Ζαγοραίος. Από πάνω του σε ένα χαρτόνι κρεμασμένο μ’ ένα τσιγκέλι, το σαφές μήνυμα «Δεν έχω μηχάνημα κάρτας».\nΟι μεζέδες απλοί, ελίτσες, πατατούλες, μπακαλιάρος, λαχανανοσαλάτα κι ό,τι άλλο προκύψει. Ο μικρός, κατά τον κυρ-Θανάση Καμπόλη, Αντωνάκης με περασμένα για τα καλά τα εβδομήντα, φροντίζει τους πελάτες του, όσο μπορεί. Οι πατάτες πιο αληθινές δεν γίνονται.\nΓιώργος Πίττας: Γίνε αυτό που είσαι.\nΤο μαγαζί έχει τη live μουσική του. Κάποιοι πλανόδιοι εποχούμενοι οργανοπαίκτες από τα γύρω χωριά, έκαναν στάση για να τέρψουν τους λίγους πελάτες του καταστήματος. Το ρεπερτόριο συμπεριελάμβανε φυσικά και Αγγελόπουλο. Περισσότερα.\n*Για το οινομαγειρείο Ήπειρος διαβάστε εδώ.\n**Για το Οινοπαντοπωλείον το Ειδικόν διαβάστε εδώ.


«Χρυσά» Διαβατήρια: Παραδίδεται σήμερα το τελικό πόρισμα της επιτροπής Νικολάτου\nJune 7, 2021 - 7:27 am\nΠαραδίδεται στις 12.30 το μεσημέρι στον Γενικό Εισαγγελέα, το τελικό πόρισμα της επιτροπής Νικολάτου για τα χρυσά διαβατήρια.\nΤο πόρισμα αποτελείται από 650 σελίδες συν τα παραρτήματα. Στο τελικό πόρισμα η επιτροπή εισηγείται την άμεση ανάκληση 44 διαβατηρίων με το ποσοστό να φτάνει στο 53%.\nΌπως δήλωσε ο Πρόεδρος της επιτροπής Μύρωνας Νικολάτος η αύξηση του αριθμού, αποδίδεται στο ότι η έρευνα επεκτάθηκε, εκτός από τα μέλη των οικογενειών τους και στους διευθυντές των εταιρειών και διαφάνηκε ότι κάποιοι πολιτογραφήθηκαν εκτός του νομικού πλαισίου.\nΣτο τελικό πόρισμα καταγράφονται επίσης 212 περιπτώσεις υψηλού ρίσκου που θα σταλούν στην Αστυνομία.\nΟ κύριος Νικολάτος είπε ότι η Επιτροπή προβαίνει σε εισηγήσεις προς τον Γενικό Εισαγγελέα για τυχόν ποινικές ευθύνες για περιπτώσεις πολιτογραφήσεων υψηλού ρίσκου, καθώς και πειθαρχικές που πρέπει να εξεταστούν από επαγγελματικά πειθαρχικά όργανα.\nΥπενθυμίζεται ότι στην αστυνομία έχει συσταθεί ειδική ομάδα που αποτελείται από 10 ανακριτές, οι οποίοι ασχολούνται αποκλειστικά με το πόρισμα της επιτροπής Νικολάτου.\n• ΠτΔ: Δεσμεύεται να… απολογηθεί για τα διαβατήρια αν καταδεικνύει ευθύνες το πόρισμα Νικολάτου\n• Πόρισμα Νικολάτου: Σηκώνουν μανίκια οι δέκα ανακριτές της Αστυνομίας\nΠροηγούμενο άρθροΙσλαμικό Κράτος: Αναλαμβάνει την ευθύνη για την επίθεση στη Σάμπχα\nΕπόμενο άρθροΑνεβαίνει στους 34 βαθμούς ο υδράργυρος σήμερα-Η πρόγνωση μέχρι την Πέμπτη


Μεγάλη φωτιά στο Καρπενήσι - Επιχειρούν και εναέρια μέσα - Κοινωνία - Athens magazine\nΜεγάλη φωτιά στο Καρπενήσι - Επιχειρούν και εναέρια μέσα\n8 Σεπτεμβρίου 2020 13:26\nΦωτιά ξέσπασε το μεσημέρι της Τρίτης σε δασική έκταση στην περιοχή Δερμάτι του δήμου Καρπενησίου. Επίσης, φωτιά ξέσπασε χθες και στο Ωραιόκαστρο Θεσσαλονίκης.\nΣτο σημείο έσπευσαν και επιχειρούν 23 πυροσβέστες με μία ομάδα πεζοπόρου τμήματος, εννέα οχήματα, δύο αεροσκάφη και ένα ελικόπτερο. Συνδρομή από υδροφόρες ΟΤΑ και μηχανήματα έργου.\nΦωτιά στα Καμένα Βούρλα\nΦωτιά ξέσπασε στις καλαμιές που βρίσκονται στον περιβάλλοντα χώρο του Βιολογικού Καθαρισμού Καμένων Βούρλων κατά μήκος της εθνικής οδού.\nΆμεσα στο σημείο επενέβησαν τρία πυροσβεστικά οχήματα, δύο από το Κλιμάκιο Αγίου Κωνσταντίνου και ένα από τη Λαμία που δεν άργησαν να θέσουν την πυρκαγιά υπό έλεγχο.\nΣτο χώρο της πυρκαγιάς έφτασε επίσης τόσο ο Διοικητής των Πυροσβεστικών Υπηρεσιών Φθιώτιδας Πύραρχος Ανδρέας Μωράτης, όσο και ο Αντιπεριφερειάρχης Φθιώτιδας Θανάσης Καρακάντζας με τον Αντιδήμαρχο Καμένων Βούρλων Αντύπα Αντύπα και τον Προέδρο της Κοινότητας Δημήτρη Καραμανώλη για την αξιολόγηση της κατάστασης που ευτυχώς δεν πρόλαβε να δημιουργήσει κινδύνους για τις εγκαταστάσεις.\nΑπό το Δήμο διατέθηκε επίσης υδροφόρα και σκαπτικό μηχάνημα για τη διάνοιξη αντιπυρικής ζώνης.\nΦωτιά στην περιοχή Ξερόκαμπος της Μεσσηνίας\nΣε εξέλιξη βρίσκεται αυτή την ώρα φωτιά σε αγροτοδασική έκταση στην περιοχή Ξερόκαμπος, του δήμου Οιχαλίας, στην Μεσσηνία.\nΣτο μέτωπο της φωτιάς επιχειρούν 14 πυροσβέστες με επτά οχήματα, ενώ από αέρος πραγματοποιούν συνεχείς ρίψεις νερού δύο πυροσβεστικά αεροπλάνα. Μάλιστα χθες ακόμα μια φωτιά είχε ξεσπάσει στη Μεσσηνία.\nΚεφαλονιά: Ολονύχτια μάχη με τις φλόγες - Σε ύφεση η φωτιά\nΆσχημη ήταν η νύχτα στην Κεφαλονιά εξαιτίας της μεγάλης φωτιάς που ξέσπασε στα Αννινάτα του Ελειού. Αυτή τη στιγμή η πυρκαγιά βρίσκεται σε ύφεση.\nΣυγκεκριμένα, η πυρκαγιά κατέκαψε από το απόγευμα της Παρασκευής δασική έκταση με πεύκα και πουρνάρια και υπήρξαν δυσκολίες στην αντιμετώπισή της, καθώς εξαπλώθηκε ταχύτατα από διαφορετικά μέτωπα εξαιτίας των δυνατών ανέμων που πνέουν στην περιοχή.\nΟι εναέριες ρίψεις σταμάτησαν κατά τη διάρκεια της νύχτα και ξεκίνησαν πάλι με το πρώτο φως της ημέρας, με τα τοπικά μέσα να αναφέρουν, ότι υπάρχουν εστίες φωτιάς στην περιοχή του Ελειού, σε Καπανδρίτι, Αγία Ειρήνη και Καμπιτσάτα.\nΟ δήμαρχος Αργοστολίου Θεόφιλος Μιχαλάτος έδωσε το βράδυ της Παρασκευής εντολή για εκκένωση του Καπανδριτίου, προτρέποντας τους κατοίκους του χωριού "να απομακρυνθούν" άμεσα για λόγους "προστασίας της ζωής και της υγείας τους". Νωρίς το πρωί του Σαββάτου όμως, με νέα ανακοίνωση που εξέδωσε ο δήμαρχος έγινε άρση αυτής της απόφασης.\nΤο βράδυ της Παρασκευής έφτασαν στην Κεφαλονιά ενισχύσεις από την Αθήνα. Με ειδική πτήση της Skyexpress αφίχθησαν στο νησί 48 πυροσβέστες, ενώ με ειδικό δρομολόγιο από το λιμάνι της Κυλλήνης έφθασαν στον Πόρο 11 πυροσβεστικά οχήματα.\nΣυνολικά, στην επιχείρηση κατάσβεσης συμμετέχουν ισχυρές δυνάμεις που αποτελούνται από 102 πυροσβέστες, 6 ομάδες πεζοπόρων τμημάτων από τη Δυτική Ελλάδα και την 1η ΕΜΑΚ της Αθήνας, 21 πυροσβεστικά οχήματα, υδροφόρες και εθελοντές της τοπικής αυτοδιοίκησης ενώ επί τόπου βρίσκεται και κλιμάκιο της Διεύθυνσης Ασφαλείας Αττικής.\nΝύχτα-θρίλερ: Νέα φωτιά στη Μεσσηνία και ενίσχυση δυνάμεων στην Κεφαλονιά\n29 Ιουνίου 2022 13:33\nΣτιγμές αγωνίας στις Σέρρες: Αράχνη «μαύρη χήρα» τσίμπησε αγρότη και τον έστειλε στο νοσοκομείο\n29 Ιουνίου 2022 13:32\nΚορμί θανατηφόρο η Μαρία Βοσκοπούλου: Η φωτογραφία με μαγιό που... ανεβάζει επικίνδυνα το θερμόμετρο\n29 Ιουνίου 2022 13:31\n«Ντροπή! 150.000 ευρώ σε...»: Σάλος με τον Θοδωρή Αθερίδη!\nΘλίψη για την Κατερίνα Καραβάτου: Το χτύπημα του καρκίνου που την χάραξε για πάντα!


Συνέντευξη Τύπου μετά τη συνάντηση με τον Αλ. Τσίπρα παραχωρεί ο Π. Καμμένος - ThessalonikiPressThessalonikiPressΣυνέντευξη Τύπου μετά τη συνάντηση με τον Αλ. Τσίπρα παραχωρεί ο Π. Καμμένος - ThessalonikiPress\nΣυνέντευξη Τύπου μετά τη συνάντηση με τον Αλ. Τσίπρα παραχωρεί ο Π. Καμμένος\n12 Ιανουαρίου 201923:13\nΣυνέντευξη Τύπου θα παραχωρήσει ο πρόεδρος των Ανεξάρτητων Ελλήνων και υπουργός Εθνικής Άμυνας, Πάνος Καμμένος, αμέσως μετά τη συνάντηση που θα έχει με τον πρωθυπουργό Αλέξη Τσίπρα, στο Μέγαρο Μαξίμου αύριο το πρωί.\nΣύμφωνα με ανακοίνωση του κόμματος, ο κ. Καμμένος θα δώσει τη συνέντευξη Τύπου στις 12:30 σε κεντρικό ξενοδοχείο της Αθήνας.\nΟ Πρόεδρος των #anexartitoi και ΥΕΘΑ @PanosKammenos αύριο Κυριακή 13 Ιανουαρίου 2019, στις 12:30, θα παραχωρήσει συνέντευξη Τύπου στο ξενοδοχείο Royal Olympic (Αίθουσα Attica) pic.twitter.com/Dvtk6PSPrF\n— Ανεξάρτητοι Έλληνες (@anexartitoi) January 12, 2019


Σύντομα το νερό νεράκι θα ξαναπούμε στην Καλεντίνη ~ **ΑΣΤΡΟΧΩΡΙ ΑΡΤΑΣ**\n2:46 μ.μ. alkissak\nΓια πολλά καλοκαίρια λέγαμε πάλι το νερό νεράκι. Η Νομαρχία Άρτας δεν έδινε χρήματα για γεωτρήσεις επειδή οι αρμόδιοι επέμεναν ότι η Καλεντίνη δεν έχει υπόγεια ύδατα. Μάλιστα έγγραφη επιβεβαίωση είχε κάνει και γεωλόγος της περιφέρειας Ηπείρου. Κανένας πρόεδρος δεν αναλάμβανε την οικονομική* ευθύνη γεώτρησης.\nΌταν γίναμε Δήμος δεν άργησε να εμφανιστεί και η Τρίτη πληγή του Φαραώ. Κάθε χρόνο και ιδιαίτερα τα καλοκαίρια καίγονταν οι πομόνες. Μέχρι να αντικαταστήσουν την πομόνα στου «Τσαούση» καίγονταν η πομόνα στου «Βαρβάρα» μέχρι να αντικαταστήσουν εκείνη, καίγονταν η άλλη στις «Αλαταριές». Σημειωτέο, ότι η αντικατάσταση πομόνας είναι και ΔΑΠΑΝΗΡΗ και ΧΡΟΝΟΒΟΡΑ υπόθεση. Τα καλοκαίρια περνούσαν και οι Καλεντινιώτες τον Ιούλιο και Αύγουστο «έσκαγαν σαν τα τζιτζίκια από τη δίψα». Όταν οι γυναίκες έβαζαν πλυντήριο πολλές φορές το νερό κόβονταν. Όταν ξανάρχονταν στην αρχή ήταν θολό και τα ρούχα ξεπλένονταν με το θολό νερό. Αν αποφάσιζες να κάνεις μπάνιο δεν αποκλείονταν να μείνεις με τη σαπουνάδα στο κεφάλι. Ατέρμονες συζητήσεις, μεγάλες δαπάνες και αποτέλεσμα ΜΗΔΕΝ. Λέγεται ότι μέσα σε τρία χρόνια η πομόνα στο «Βαρβάρα» κάηκε πέντε – έξι φορές. Τα χρόνια περνούσαν και η πληγή δεν υποχωρούσε μέχρι που αποχώρησεαπό Δήμαρχος ο Βαγγέλης Καραμπίκας.\nΠληροφορήθηκα ότι κάθε πομόνα ΛΟΒΑΡΑ είναι φθηνότερη 800 ως 1000 ευρώ. Κάθε όμως αντικατάσταση καμένης πομόνας κόστιζετουλάχιστο 7 με 8 χιλιάδες ευρώ. Η γεώτρηση «Βαρβάρα» στην τελευταία τετραετία Δημαρχίας Β. Καραμπίκα (2003-2006) κόστισε (8.000 Χ 5) 35 με 40 χιλιάδες ευρώ και την τελευταία τετραετία (2007-2010) επί Δημαρχίας Κ. Καρακώστα μόνο 8.000 ευρώ, όταν πριν τέσσερα χρόνια αντικαταστάθηκε η καμένη ΛΟΒΑΡΑ με τη καινούργια ΓΚΡΟΥΜΦΟΥΣ.\nPosted in: ΑΝΩ ΚΑΛΕΝΤΙΝΗ,ΔΗΜΟΣ ΓΕΩΡΓΙΟΥ ΚΑΡΑΙΣΚΑΚΗ,ΚΟΙΝΩΝΙΑ,ΝΟΜΟΣ ΑΡΤΑΣ,ΡΑΔΟΒΥΖΙΑ


«Mίνι Oδηγός» για τα ΔIκαιώματα των Παιδιών 0-8 - Patsianta Law Office\nΗ Κίρκη Πατσιαντά έχει αναλάβει μία πρωτοβουλία για την προώθηση και την προστασία των δικαιωμάτων των βρεφών και των νηπίων (πρόκειται για τα παιδιά ηλικίας 0-8) στην Ελλάδα.\nΩς πρώτο βήμα η Κίρκη Πατσιαντά δημιούργησε έναν «Mίνι Oδηγό» (εικονογράφηση και αρχική στήριξη: Δίκτυο για τα Δικαιώματα του παιδιού), που εξηγεί στους γονείς των νεογέννητων, τα δικαιώματα του μωρού τους σύμφωνα με τη Διεθνή Σύμβαση για τα Δικαιώματα του Παιδιού. Λόγω της νεαρής ηλικίας τους, τα παιδιά ηλικίας 0-8 δεν έχουν τη δυνατότητα να ασκήσουν μόνα τους δικαιώματά τους. Με άλλα λόγια, η πραγμάτωση των δικαιωμάτων τους εξαρτάται από άλλους και, πιο συγκεκριμένα, από τους γονείς τους. Επομένως, οι γονείς πρέπει να είναι πλήρως ενημερωμένοι για τα δικαιώματα που το παιδί τους απολαμβάνει.\nΟ συγκεκριμένος «Mίνι Oδηγός» βασίζεται στο Γενικό Σχόλιο Ν°7 (2005) της Επιτροπής Δικαιωμάτων του Παιδιού σχετικά με την εφαρμογή των Δικαιωμάτων του Παιδιού κατά την πρώιμη παιδική ηλικία και αυτή τη στιγμή είναι διαθέσιμος μόνο στα ελληνικά (βλ. φωτογραφίες στα αριστερά/συνημμένα αρχεία στο τέλος του κειμένου).\nΌλη αυτή η πρωτοβουλία έχει κυρίως ως στόχο να επισημάνει ότι τα παιδιά πρέπει να απολαμβάνουν τα δικαιώματά τους από την πρώτη τους αναπνοή έως τα 18 τους χρόνια. Η πρώιμη παιδική ηλικία (παιδιά ηλικίας 0-8) είναι μία εξαιρετικά σημαντική περίοδος στη ζωή ενός παιδιού, καθώς, κατά τη διάρκειά της, τίθενται οι βάσεις της μελλοντικής ανάπτυξής του. Δυστυχώς, η Ελλάδα στερείται αποτελεσματικών νομοθετικών διατάξεων και στρατηγικών που θα μπορούσαν να διασφαλίσουν την ουσιαστική προστασία των δικαιωμάτων των παιδιών αυτής της ηλικίας και που θα επέτρεπαν σε αυτά να απολαμβάνουν τα δικαιώματά τους με βάση την ανάπτυξη και τις ικανότητές τους. Κατά συνέπεια, τα βρέφη και τα νήπια είναι σχεδόν «αόρατα» στην Ελλάδα.\nΑυτός ο «Μίνι Οδηγός» είναι μια πρώτη προσπάθεια να δοθεί η απαιτούμενη προσοχή στο ιδιαίτερα σημαντικό ζήτημα των δικαιωμάτων των παιδιών νεαρής ηλικίας στην Ελλάδα.\nΜίνι Οδηγός Ι\nΜίνι Οδηγός ΙΙ


Μητσοτάκης: "Άκουσε και τον άκουσαν"! Η πρώτη αντίδραση της κυβέρνησης\nNewsIT Πολιτικη Μητσοτακης: “Ακουσε και τον ακουσαν”! Η πρωτη αντιδραση της κυβερνησης\n“Ο Πρωθυπουργός Kυριάκος Μητσοτάκης είχε σήμερα στο γραφείο του στη Βουλή διαδοχικές συναντήσεις με τους αρχηγούς των κοινοβουλευτικών κομμάτων προκειμένου να συζητηθεί το ζήτημα της άσκησης του δικαιώματος της ψήφου των Ελλήνων του εξωτερικού”, αναφέρει η ανακοίνωση.\nΣημειώνεται πως ο πρωθυπουργός άκουσε ένα… όχι και δύο ναι με αστερίσκους από Αλέξη Τσίπρας και Φώφη Γεννηματά – Δημήτρη Κουτσούμπα αντίστοιχα, με τις εξελίξεις να “τρέχουν”.\n“Ο Μητσοτάκης προσήλθε με ανοιχτό πνεύμα”\nΣτην συνέχεια, η ανακοίνωση αναφέρει αναλυτικά: “Στις συναντήσεις αυτές ο Πρωθυπουργός προσήλθε με ανοιχτό πνεύμα και διάθεση συνεννόησης, όπως παραγωγική ήταν και η στάση των πολιτικών αρχηγών.\nΟι Έλληνες που διαμένουν στο εξωτερικό πρέπει να διευκολυνθούν στην άσκηση ενός θεμελιώδους συνταγματικού δικαιώματός τους, όπως γίνεται σε όλες τις ευρωπαϊκές χώρες. Αυτή η ευκαιρία δεν πρέπει να πάει χαμένη“.\nΓΕΝΝΗΜΑΤΑΕΙΔΗΣΕΙΣΚΟΥΤΣΟΥΜΠΑΣΚΥΒΕΡΝΗΣΗ ΝΔΜΗΤΣΟΤΑΚΗΣΤΣΙΠΡΑΣΨΗΦΟΣ ΑΠΟΔΗΜΩΝ


Μαγνητική τομογραφία: Μέθοδος τρισδιάστατης απεικόνισης του σώματος, κατά την οποία εφαρμόζεται μαγνητικό πεδίο για την λήψη των εικόνων. Είναι δυνατό να ληφθούν τομές του σώματος σε όλα τα επίπεδα (όχι μόνο εγκάρσιες όπως στην αξονική τομογραφία).\nΜάζα: Οποιοσδήποτε όγκος καλοήθης ή κακοήθης.\nΜακροφάγα: Κύτταρα που καταστρέφουν μικροοργανισμούς με φαγοκυττάρωση.\nΜεγαλοκυτταρικός όγκος: Μορφή καρκίνου του πνεύμονα, αλλά και άλλων οργάνων.\nΜεθαδόνη: Συνθετικό ναρκωτικό αναλγητικό (ανάλογο της μορφίνης).\nΜερική ανταπόκριση (partial response) στην χημειοθεραπεία: Σημαίνει ότι οι διαστάσεις του όγκου έχουν μειωθεί (πάνω από 30 %).\nΜεσοθηλίωμα: Ασυνήθιστος τύπος καρκίνου του υπεζωκότα (80%) και του περιτοναίου (20%). σχετίζεται με την έκθεση σε αμίαντο.\nΜεσοθωράκιο: Η μεσαία περιοχή του ανθρωπίνου θώρακα. βρίσκεται ανάμεσα στους δυο πνεύμονες, στο στέρνο και στη σπονδυλική στήλη, περιλαμβάνει την καρδιά, τα μεγάλα αγγεία, την τραχεία, τον οισοφάγο, το θύμο, λεμφαδένες καθώς και άλλες δομές και ιστούς.\nΜεσοθωρακοσκόπηση: Eξέταση του μεσοθωρακίου μέσω ενδοσκοπίου το οποίο εισάγεται διαμέσου μιας πρόσθιας τομής αμέσως πάνω από την είσοδο του θώρακα.\nΜετάλλαξη: Μόνιμη αλλαγή του DNA, που μεταβάλλει την γενετική πληροφορία. Προκαλείται από χημικές ουσίες (μεταλλαξιογόνα) ή φυσικούς παράγοντες (π.χ. ιοντίζουσα ακτινοβολία). Αποτελεί αίτιο μετατροπής ενός φυσιολογικού κυττάρου σε καρκινικό.\nΜεταπλασία: Κύτταρα, που φαίνονται παθολογικά στο μικροσκόπιο, αλλά δεν παρουσιάζουν (προς το παρόν) σημεία κακοήθειας.\nΜεταστατικός καρκίνος: Ο καρκίνος που έχει εξαπλωθεί από ένα μέρος του σώματος σε ένα άλλο.\nΜετάσταση: Διασπορά και εγκατάσταση καρκινικών κυττάρων από την πρωτοπαθή εστία του όγκου σε άλλες θέσεις, μέσω του λεμφικού συστήματος ή της αιματικής κυκλοφορίας. Τα καρκινικά κύτταρα της μεταστατικής εστίας είναι ίδια με του πρωτοπαθούς όγκου.\nΜετρήσιμη νόσος: Η ακριβής μέτρηση των διαστάσεων ενός όγκου, οποιαδήποτε μεταβολή μας δείχνει την ανταπόκριση του ή όχι στην χημειοθεραπεία.\nΜη Μικροκυτταρικός καρκίνος πνεύμονα: Ένας από τους δύο τύπους καρκίνου του πνεύμονα που περιλαμβάνει τις υποομάδες: αδενοκαρκίνωμα, επιδερμοειδές καρκίνωμα (ή εκ πλακώδων κυττάρων) και μεγαλοκυτταρικό καρκίνωμα.\nΜήτρα: Κύριο αναπαραγωγικό όργανο της γυναίκας, που βρίσκεται στην πύελο.\nΜικροκυτταρικός καρκίνος πνεύμονα: Ένας από τους δύο τύπους καρκίνου του πνεύμονα.\nΜίτωση: Διαδικασία διαίρεσης των κυττάρων. Τα καρκινικά κύτταρα διαιρούνται περισσότερες φορές από τα φυσιολογικά. Στο μικροσκόπιο, ο αριθμός των κυτταρικών διαιρέσεων αποτελεί ένδειξη της επιθετικότητας του καρκίνου.\nΜονοκλωνικά αντισώματα: υψηλής ειδικότητας αντισώματα, που παρασκευάζονται στο εργαστήριο. Αλληλεπιδρούν με ειδικά καρκινικά αντιγόνα, που βρίσκονται στην επιφάνεια των όγκων. Η εφαρμογή τους στην διάγνωση και θεραπεία του καρκίνου βρίσκεται υπό μελέτη.\nΜονοκλωνική γαμμοπάθεια: Αύξηση των επιπέδων της γ σφαιρίνης στο αίμα, η οποία οφείλεται σε παθολογικό κλώνο πλασματοκυττάρων ή λεμφοκυττάρων. Παρατηρείται στο πολλαπλό μυέλωμα.\nΜυελογραφία: Απεικόνιση του νωτιαίου μυελού μετά από έγχυση σκιαγραφικού. Εφαρμόζεται ώστε να διαπιστωθεί εάν ο όγκος προσβάλλει τον νωτιαίο μυελό ή τις νευρικές ρίζες.\nΜυελοκαταστολή: Μείωση του αριθμού των έμμορφων στοιχείων του αίματος εξαιτίας της θεραπείας (κυρίως ακτινοθεραπεία ή χημειοθεραπεία).\nΜυελός οστών: Βρίσκεται σε εσωτερικές κοιλότητες ορισμένων οστών και αποτελείται από αναπτυσσόμενα ερυθροκύτταρα, λευκοκύτταρα, αιμοπετάλια και λίπος. Σε ορισμένες μορφές καρκίνου, η διάγνωση τίθεται με την εξέταση του μυελού των οστών.\nΜυέλωμα: Κακοήθεια πλασματοκυττάρων μυελού των οστών, που εκδηλώνεται με πολλαπλές οστικές μεταστάσεις.\nΜυοκαρδιοπάθεια: Παθολογική κατάσταση του καρδιακού μυός. Μπορεί να προκληθεί από την τοξική επίδραση διαφόρων αντικαρκινικών φαρμάκων.\nΌλοι οι καρκίνοι αναπτύσσονται από κύτταρα, τα δομικά στοιχεία όλων των ιστών του σώματος. Ο καρκίνος που αναπτύσσεται από συμπαγή...


«Οι όποιες αγορές πυραύλων Patriot δεν στοχεύουν στην ένταση με την Ρωσία» - arouraios\nΌπως μετέδωσε το Reuters, η Ρουμανία, η οποία είναι μέλος του ΝΑΤΟ από το 2004 και της ΕΕ από το 2007, έχει δεσμευτεί να ενισχύσει τις αμυντικές της δαπάνες κατά 2% του ΑΕΠ τη φετινή χρονιά.\nΕρωτηθείς αν η συζήτηση για την αγορά των πυραύλων Patriot και τα πρόσφατα στρατιωτικά γυμνάσια προκαλούν ένταση στις σχέσεις με τη Ρωσία, ο Γιοχάνις είπε στους δημοσιογράφους: «Πρώτα θα πρέπει να δούμε για που προορίζονται αυτές οι αγορές».\n«Δεν προετοιμαζόμαστε για να επιτεθούμε σε κανέναν. Προετοιμαζόμαστε…για να επωφεληθεί ο στρατός μας από σύγχρονες, αποτελεσματικές λειτουργίες. Προορίζονται για την προστασία μας, για την εγγύηση της ασφάλειας των Ρουμάνων».


Ο Gerard Farrés γεννήθηκε στην Μανρέσα της Ισπανίας, στις 24 Μαρτίου του 1979 και πέρασε την παιδική ηλικία του στο Olost de Lluçanès, μια μικρή πόλη μόλις χιλίων κατοίκων στην καρδιά της Καταλονίας. Για να εξασκηθεί στην εκτός δρόμου οδήγηση, το σημείο αυτό ήταν ειδυλλιακό: μέσα στη φύση, τριγυρισμένο από δάση και πεδινές εκτάσεις γεμάτες ζωή. Από τον πρώτο του αγώνα σε ηλικία 14 ετών στο παιδικό πρωτάθλημα εντούρο της Καταλονίας, η καριέρα του απογειώθηκε έχοντας επιλεγεί να αγωνιστεί σε διεθνή διοργάνωση εντούρο. Εκεί, εκπαιδεύτηκε από μερικούς από τους καλύτερους αναβάτες του κόσμου - και αγωνίστηκε και εναντίον μερικών από αυτούς - ως μέλος της ομάδας Real Federación Motociclista Española (RFME).\nΕκτός του ότι κέρδισαν ένα Παγκόσμιο Πρωτάθλημα σε αυτή την κατηγορία, κατάφεραν επίσης να κερδίσουν τρεις φορές την διοργάνωση Six Days of Enduro (ISDE) με τη νεανική ομάδα της RFME: σε Αυστραλία, Πορτογαλία και στη Γρενάδα. Αλλά αυτή δεν ήταν παρά η αρχή: Ο Gerard έλαβε μέρος τρεις φορές στο Rally Dakar, με πολλούς τερματισμούς στις πρώτες θέσεις στη Baja της Ισπανίας, στο Rally Merzouga και σε άλλα ράλι μεγάλων αποστάσεων.\nΕίναι νεοφερμένος στο χώρο των τετράτροχων αγωνιστικών αλλά είναι τόσο γρήγορος όσο θα περίμενε κανείς για κάποιον που έχει συνηθίσει να βρίσκεται στην πρώτη θέση του βάθρου. Το φετινό Dakar θα είναι η πιο δυνατή δοκιμασία του.


Πηγή Εικόνας: pixabay/surdumihail\nΟι υποθέσεις σεξουαλικής παρενόχλησης ή/και κακοποίησης που έχουν βγει στο προσκήνιο όλο το τελευταίο διάστημα, έχουν προκαλέσει πολύ έντονες κοινωνικές αντιδράσεις, οι οποίες θα μπορούσαν να κατηγοριοποιηθούν σε δύο μορφές συμπεριφοράς. Η πρώτη αφορά σε ένα κίνημα συμπαράστασης και στήριξης στα θύματα που αποκαλύπτουν την παραβίαση που έχουν υποστεί, ενώ η δεύτερη μορφή κοινωνικής αντίδρασης που είναι και η πλέον ανησυχητική, είναι η ενοχοποίηση των θυμάτων, είτε με την μορφή της δυσπιστία, είτε με την κριτική απέναντι στις καταγγελίες. Στα αλήθεια, αυτό που πρέπει να μας ανησυχήσει είναι αυτή η μαζική αντίδραση του κόσμου τύπου «κούρασε το θέμα» , «τώρα το θυμήθηκε», «ας αντιδρούσε».\nΘα πρέπει να αναρωτηθούμε πολύ σοβαρά, πώς εξηγείται όταν κάποιος ακούσει για υποθέσεις παρενόχλησης/κακοποίησης, να αντιδράει με εκνευρισμό και αγανάκτηση απέναντι στο θύμα και όχι στον θύτη.\nΕίναι πολύ σημαντικό επίσης να τονίσουμε το εξής: πολλοί άνθρωποι λέγοντας «κούρασε το θέμα» ή «ας αντιδρούσε» , δε αμφισβητούν το γεγονός της κακοποίησης, δεν δυσπιστούν απέναντι στο θύμα. Και παρότι αναγνωρίζουν τις υποθέσεις κακοποίησης ως υπαρκτές , εκνευρίζονται απέναντι στο θύμα το οποίο μίλησε δημόσια. Αυτή είναι η συμπεριφορά που θα πρέπει να μας κάνει να αναρωτιόμαστε.\nΤι θα πει στα αλήθεια ή απάντηση «Ακόμη και αν κακοποιήθηκες, ας αντιδρούσες;» ή «Ας μίλαγες νωρίτερα», ή «έτσι είναι ο κόσμος της τέχνης γιατί κλαίγεσαι;».\nΓια κάποιους από εμάς, είναι σοκαριστικό να ακούμε ανθρώπους να στηρίζουν ξεκάθαρα τον θύτη και να κατηγορούν το θύμα για την αδυναμία του.\nΚι όμως εδώ είναι που πρέπει να σταθούμε, εδώ πρέπει να ξεφύγουμε από την έκπληξη και τον θυμό και να παραδεχτούμε πώς το αληθινό πρόβλημα πίσω από τις καταγγελίες παρενόχλησης είναι ακριβώς αυτές οι κοινωνικές αντιδράσεις τύπου «κούρασε το θέμα». Γιατί ακριβώς αυτή η κουλτούρα είναι που επιτρέπει στην κακοποίηση να συμβαίνει και επιβάλλει στα θύματα να το αποσιωπούν.\nΑυτές οι κοινωνικές αντιδράσεις έχουν εξήγηση, και πρέπει να την βρούμε προκειμένου να αλλάξουν αυτές οι κοινωνικές συμπεριφορές «κοινωνικής αναισθησίας». Θα χρησιμοποιήσουμε εργαλεία από τον χώρο της κοινωνικής ψυχολογίας καθώς και από τον χώρο της ψυχαναλυτικής θεωρίας για να κάνουμε κάποιες υποθέσεις για την αιτιολόγηση αυτών των συμπεριφορών.\nΥπόθεση 1η : Ο ατομικισμός του σύγχρονου τρόπου ζωής ως παράγοντας που επιτίθεται στην ενσυναίσθηση\nΗ έλλειψη ενσυναίσθησης μιας μεγάλης μερίδας του κόσμου θα μπορούσε να συνδεθεί με τον ατομικισμό που αναπτύσσεται λόγω της αποξενωμένης ζωής. Πράγματι, ο τρόπος ζωής στον δυτικό κόσμο ειδικά τις τελευταίες δεκαετίας χαρακτηρίζεται από έλλειψη συλλογικότητας , από αγωνία επιβίωσης, και από στροφή στον Εαυτό, και όχι στον Άλλον. Οι ψυχικοί μηχανισμοί που διευκολύνουν την ενσυναίσθηση φθείρονται, λόγω του ατομικιστικού τρόπου ζωής. Ο κοινωνικός κανιβαλισμός και η αγωνία για την επιβίωση μειώνει τα συναισθήματα συλλογικότητας, και οι άνθρωποι καταλήγουν να ζουν σε έναν συναισθηματικό μικρόκοσμο που δεν συμπεριλαμβάνει τον άλλον ως υποκείμενο. Η έλλειψη αισθήματος «ανήκειν» σε ένα σύνολο εξαχρειώνει τους ανθρώπους. Ο κανιβαλισμός αυτός που δημιουργείται αποδυναμώνει την ικανότητα των ανθρώπων να ταυτίζονται με τους συνανθρώπους τους και να μπορούν να φανταστούν τις εμπειρίες τους ως δικές τους.\nΥπόθεση 2η : «Η ταύτιση με τον επιτιθέμενο»\nΣτην ακραία μορφή του αυτός ο ατομικισμός μετατρέπεται σε μια τάση «κοινωνικού σαδισμού». Ένα αίσθημα που ωθεί το άτομο να απαξιώσει τον «αδύναμο», να τον αμφισβητήσει, να τον γελοιοποιήσει και τελικά να υπερασπιστεί τον εξουσιαστή. Είναι μια τάση με διττό χαρακτήρα : αφενός καλλιεργείται η τάση του σαδισμού, να επιτεθεί κι εκείνος στο θύμα, με το να τον αμφισβητήσει και να τον γελοιοποιήσει για την τόλμη του να μιλήσει ανοιχτά για το βίωμά του. Το σημείο στο οποίο όμως πρέπει να σταθούμε εδώ είναι το εξής: τα άτομα που επιλέγουν να υπερασπιστούν τον θύτη, δεν ανήκουν στην ίδια τάξη με αυτόν. Συγκεκριμένα, δεν είναι άτομα με εξουσία, τα οποία μοιράζονται τα ίδια συμφέρονται και προνόμια με τον εξουσιαστή, και επομένως υπερασπίζονται και την δική τους εξουσία.\nΑντιθέτως, πολύ συχνά, πρόκειται για άτομα τα οποία έχουν μεσαίο-χαμηλό οικονομικό-κοινωνικό στάτους, και πολύ συχνά έχουν και οι ίδιοι βιώσει περιστατικά παραβίασης και προσβολής της αξιοπρέπειάς τους.\nΠώς εξηγείται λοιπόν εδώ αυτό το παράδοξο;\nΕδώ θα μας βοηθήσει μια θεωρία από τον χώρο της ψυχανάλυσης: η λεγόμενη ταύτιση με τον επιτιθέμενο. Η ταύτιση με τον επιτιθέμενο είναι ένας μηχανισμός που λειτουργεί με τον εξής τρόπο : Όταν ένα άτομο βρίσκεται σε θέση αδυναμίας, και βιώνει συμπεριφορές εξευτελισμού, πολύ συχνά, προκειμένου να επιβιώσει συναισθηματικά από αυτήν την εμπειρία, επιλέγει (ασυνείδητα πάντα) να ξεφύγει από τον ρόλο του θύματος, και να ταυτιστεί με αυτόν που ασκεί την καταπίεση. Το να βιώνεις τον ρόλο του θύματος, είναι συχνά τόσο ανυπόφορο, που οι άνθρωποι προτιμούν να αρνηθούν ότι βρίσκονται σε αυτήν την θέση, και να υπερασπιστούν τον δυνάστη τους. Η αίσθηση της απουσίας ελέγχου είναι τόσο δύσκολη, που προτιμούν να φαντάζονται έστω ότι βρίσκονται στον ρόλο του εξουσιαστή. Ας δώσουμε ένα παράδειγμα για να γίνει σαφές : Ένα παιδί που κακοποιείται από τους γονείς του, και μεγαλώνοντας ασκεί και αυτός κακοποιητικές συμπεριφορές στο δικό του παιδί, έχει ταυτιστεί με τον επιτιθέμενο . Δηλαδή, μη αντέχοντας να νιώθει το θύμα, επιλέγει το ρόλο του θύτη. Αντιστρέφει τους ρόλους γιατί δεν αντέχει να νιώθει το θύμα.\nΈτσι λοιπόν, και καθημερινοί άνθρωποι που οι ίδιοι μπορεί να βιώνουν περιστατικά παραβίασης και απαξίωσης στην καθημερινότητά τους, όταν γίνονται μάρτυρες αντίστοιχων περιπτώσεων, επιλέγουν να υπερασπιστούν τον θύτη, για να νιώσουν ότι και εκείνοι έχουν λίγη από την εξουσία του. Δεν είναι πλέον τα θύματα της καθημερινότητας, αλλά ανήκουν και αυτοί στην των καταπιεστών. Αυτός ο «κοινωνικός σαδισμός» όμως, που κάνει τους ανθρώπους να ξεσπούν και αυτοί στα θύματα , στην βάση του , είναι μαζοχισμός.\nΚαι αυτό γιατί; Γιατί στα αλήθεια επιτίθενται στον εαυτό τους, στην δική τους ταυτότητα. Ένας άνθρωπος μεσαίου-χαμηλού οικονομικού στάτους που σίγουρα έχει υποστεί παραβιάσεις στην ζωή του είτε εργασιακά είτε κοινωνικά, στην ουσία επιτίθεται στον εαυτό του , γιατί ανήκει και αυτός στην ίδια τάξη με το θύμα.\nΥπόθεση 3η :\nΜιας ακόμη εξήγηση για αυτές τις συμπεριφορές είναι η πολύ απλή θεωρία της άρνησης : Οι άνθρωποι όταν αντιμετωπίζουν κάτι σοκαριστικό που ενδεχομένως να μην μπορούν να αντέξουν ψυχικά, επιλέγουν να αρνηθούν την πραγματικότητα. Είναι πολύ πιο απλό από το να συμβιβαστείς με μια φρικτή πραγματικότητα, να προσποιηθείς ότι δεν υπάρχει . Με αυτόν τον τρόπο εξηγείται η τάση δυσπιστίας απέναντι στα θύματα.\nΠρέπει επιτέλους να ξεφύγουμε από σύνδρομα «αυτομαστιγώματος» και αυτοτιμωρίας, και να επιλέξουμε να δείξουμε με το δάχτυλο όλους εκείνους οι οποίοι καταπιέζουν, παραβιάζουν και καταδυναστεύουν πτυχές της αξιοπρέπειάς μας. Η σιωπή δεν «αξιοπρέπεια».\n«Αξιοπρεπές» είναι να παίρνεις το μέρος του θύματος, χωρίς να ρωτάς γιατί δεν μίλησε και γιατί δεν αντέδρασε, Γιατί όλοι ξέρουμε , και όλοι μας, έχουμε υποστεί παραβιάσεις, όλοι έχουμε καταδυναστευτεί από έναν εργοδότη, από έναν καθηγητή, από ένα άτομο σε θέση εξουσίας, και δεν έχουμε μιλήσει. Όλοι ξέρουμε κατά βάθος γιατί το θύμα δεν μιλάει, γιατί το θύμα είμαστε εμείς. Και είναι καιρός να σταματήσουμε να ρωτάμε τα αυτονόητα και να υποκρινόμαστε ότι ποτέ κανείς δεν μας έχει εξευτελίσει, και εμείς επιλέξαμε να μην υπερασπιστούμε τον εαυτό μας γιατί φοβόμασταν ότι κάποιος θα μας γελοιοποιήσει διπλά.\nΑν θέλουμε να σπάσουμε τον κύκλο της «θυματοποίησης», πρέπει επιτέλους να επιτεθούμε στους θύτες, και όχι στα θύματα.


Μήνυμα Δημάρχου Χαλκιδέων για τον εορτασμό της 25ης Μαρτίου του 1821 | Δήμος Χαλκιδέων\nΜήνυμα Δημάρχου Χαλκιδέων για τον εορτασμό της 25ης Μαρτίου του 1821\nΣ’ αυτή τη μεγάλη γιορτή για το Έθνος και τον Χριστιανισμό, τα λόγια θα είναι πάντα φτωχά και ανεπαρκή , για να περιγράψουν το μεγαλείο των δύο βασικότερων στοιχείων του ελληνισμού: της Ελευθερίας και την Πίστης.\nΔύο σχεδόν αιώνες μετά την ελληνική επανάσταση , φτάνει μόνο να αναλογιστούμε τη δύναμη της λέξης “ελευθερία”. Ελευθερία στην πίστη, στην έκφραση, στη σκέψη, στη δράση και στην αντίδραση .\nΌπως κάθε χρόνο θα εκφωνηθούν Πανηγυρικοί λόγοι, με βαθύ και συγκινητικό νόημα, που δυστυχώς δεν αγγίζει τις ψυχές των νέων, όσο θα έπρεπε.\nΗ ελληνική επανάσταση πρέπει να γίνει το δικό μας σημείο αναφοράς, η δύναμη και άσβεστη φλόγα που σιγοκαίει στο πέρασμα των χρόνων.\nΕίναι η λαμπρή κληρονομιά, για την οποία καλούμαστε να παραμείνουμε αποδέκτες και συνεχιστές. Και ιδιαίτερα τη σημερινή εποχή, όπου πολλά αμφισβητούνται και αποδυναμώνονται.\nΗ ιστορία διδάσκει και καθοδηγεί. Η πίστη δίνει τη δύναμη για κάθε αγώνα. Ο ελληνισμός έχει ταυτότητα, ιστορία και συνέχεια.


AUDI S4 - Δοκιμές, τιμή, τεχνικά, εξοπλισμοί\nΌλα όσα πρέπει να ξέρεις για το AUDI S4\nΝέο Audi S4! Βρες τιμή, εξοπλισμό, ειδήσεις και άρθρα, Mega Test «Μόνο στο AutoΤρίτη», τεχνικά χαρακτηριστικά και πολλά άλλα. Μην ψάχνεις αλλού, αφού θα βρεις τα πάντα για την αγορά αυτοκινήτου και το Audi S4 στο autotriti.gr.\nΤιμή ανά έκδοση για AUDI S4\nΕξοπλισμός & Τεχνικά στοιχεία για AUDI S4\n1 διαθεσιμα αρθρα για AUDI S4\nΝΕΟ ΑΒΤ ΠΑΚΕΤΟ ΓΙΑ ΤΟ S4Audi S4 by ABT\nΟ γερμανικός βελτιωτικός οίκος, ανέλαβε να "πειράξει" το Audi S4. Το αποτέλεσμα σίγουρα καλύπτει και τους πιο απαιτητικούς.\nΠερισσότερα άρθρα αυτοκινήτων Όλα τα άρθρα του S4\n7 ειδησεις για AUDI S4\nΜε νέο diesel κινητήρα τo Audi S4\nΤο Audi S4 ακολουθεί τα βήματα των S5, S6 και S7 και λαμβάνει με τη σειρά του τον ίδιο πετρελαιοκινητήρα V6 TDI 3.0 λίτρων, με το νέο μοτέρ να προσφέρεται τόσο στο Sedan όσο και στο Avant.\nΔΕΝ «ΠΙΑΝΕΤΑΙ» ΜΕ ΤΙΠΟΤΑΑudi S4 με 1.250 PS (+vid)\nΑυτό το S4, μπορεί να φαίνεται σαν ένα ακόμη Audi, ωστόσο σίγουρα δεν θα ήθελες να τα βάλεις μαζί του στην πίστα. Δες γιατί.\nΓΙΝΕΤΑΙ ΚΑΙ ΑΓΡΟΤΙΚΟAudi S4 Β6 γενιάς σε pick-up! Tσέκαρε!\nΕίσαι φίλος της Audi αλλά θέλεις να πάρεις ένα pick-up να κάνεις τις δουλίτσες σου σαν κύριος; Tσέκαρε!\nAudi S4 από άλλο πλανήτη! (+vid)\nΑυτό εδώ το Audi S4 «κουβαλά» πάνω του όχι 400, όχι 500 αλλά 1.200 άλογα! Δείτε το σε video!\nΕΡΧΟΝΤΑΙ ΤΟ ΚΑΛΟΚΑΙΡΙΤα Audi S4 των 354 ίππων\nΜέχρι την παρουσίαση του νέου Audi RS4, τα S4 και S4 Avant των 354 ίππων, είναι τα ισχυρότερα Α4 που μπορείτε να αγοράσετε. Υπομονή μέχρι το καλοκαίρι…\nO Chris Harris σκοτώνει...\nΟ Chris Harris αποφάσισε να πουλήσει το Audi S4 που έχει στην κατοχή του από το 2013. Δείτε πόσο το... σκοτώνει.\nΣύμφωνα με πληροφορίες, στο εγγύς μέλλον τα Audi S4 και S5 θα διατίθενται στην Ευρώπη μόνο με το 7άρι αυτόματο κιβώτιο διπλού συμπλέκτη DSG, ενώ στην Αμερική θα παραμείνει και η manual επιλογή.\nΠερισσότερες ειδήσεις αυτοκινήτων Όλες οι ειδήσεις του S4


Τα όρια της αυτοθυσίας είναι προσωπικά - Pelop.gr\nΠετρόπουλος 2 ώρες πριν\nΤα όρια της αυτοθυσίας είναι προσωπικά\nΤο κύριο άρθρο της “Π” γράφει για τους ακτινολόγους του Αγίου Ανδρέα αλλά και την πρόταση Αλεξόπουλου.\nΟ ΑΝΤΙΚΕΙΜΕΝΙΚΟΣ αναγνώστης δεν μπορεί να μην προβληματιστεί από τις συνθήκες που περιγράφουν οι παραιτηθείσες ακτινολόγοι του «Αγίου Ανδρέα», ως αιτία που τις εξώθησαν σε παραίτηση.\nΟ ΥΓΕΙΟΝΟΜΙΚΟΣ χώρος παλεύει σε ένα τοπίο σχεδόν πολεμικό εδώ και χρόνια, εκκινώντας από τη χρεοκοπία του κράτους -αν όχι και νωρίτερα- και φθάνοντας στις μέρες της πίεσης που ασκείται από την πανδημία, από τη μια, και από την υποστελέχωση από την άλλη.\nΕΙΝΑΙ γεγονός ότι δύσκολες, σε πολλές περιπτώσεις και αιματηρές, συνθήκες αντιμετωπίζουν όλα σχεδόν τα επαγγέλματα. Αλλά το νοσοκομείο απαιτεί και εφημερίες με όρους ευθύνης, εξάντλησης, ματαίωσης της προσωπικής ζωής.\nΚΑΝΕΙΣ δεν μπορεί να υποδείξει στον άλλον μέχρι πού θα φθάσει η αυτοθυσία του.\nΗ ΠΟΛΙΤΕΙΑ πρέπει να κάνει περισσότερα για τον δημόσιο τομέα υγείας. Οχι μόνο λόγω πανδημίας αλλά και γιια τις γενικότερες ανάγκες της κοινωνίας.\nΔΙΑΛΟΓΟΣ ΓΙΑ ΤΗΝ ΠΟΛΗ\nΗ ΠΑΡΑΤΑΞΗ «Πρωτεύουσα Ξανά» παρουσίασε μια ενδιαφέρουσα πρόταση για την τύχη του σημερινού αστυνομικού μεγάρου, στην περίπτωση κατά την οποία επιτρέψει την απελευθέρωσή του η δημιουργία νέου, στην περιοχή του ΚΕΤΧ. Δεν ξέρουμε αν οι ανάγκες των αστυνομικών υπηρεσιών θα καταστήσουν εφικτή την απελευθέρωση αυτή. Η ΕΛΑΣ φαίνεται ότι θέλει να διατηρήσει μια υποδομή στο κέντρο. Σε κάθε περίπτωση, όπως έχουμε επανειλημμένα γράψει, η πόλη πρέπει να ενδιαφερθεί για την επόμενη μέρα της ζώνης του Μαρκάτου.\nΟΥΤΩΣ ή άλλως, είναι αναγκαίος ο διάλογος μεταξύ των τοπικών δυνάμεων για τα μείζονα θέματα που αφορούν τις στρατηγικές θέσεις και τις κομβικές λειτουργίες της πόλης. Αν κρίνουμε από το περιεχόμενο της τελευταίας συνεδρίασης του δημοτικού συμβουλίου, απέχουμε εντελώς από ένα τέτοιο πνεύμα.


Τα Λαμόγια: «… Δίνουμε μαθήματα στους Έλληνες»!\n«… Δίνουμε μαθήματα στους Έλληνες»!\n«Το πεπρωμένο μας είναι να δίνουμε μαθήματα στους Έλληνες»... (Υunana ders vermek kaderimizdir). Η παραπάνω επιγραφή βρίσκεται σε τουρκική στρατιωτική μονάδα σε νησί του Αιγαίου. Οι "ευαίσθητοι" κυβερνητικοί, τιμώρησαν τους στρατιώτες μας, που αναφώνησαν τα συνήθη συνθήματα με τα οποία εκπαιδεύονται οι Ειδικές Δυνάμεις. Και απόλυτα απαραίτητα, διότι δεν είναι και συνήθης...\n... η αποστολή τους. Θα δείξουν τώρα και την ίδια ευαισθησία, ώστε να πάψουν, τουλάχιστον, τις σαπουνόφουσκες (αφού να εφαρμόσουν αξιοπρεπή πολιτική δεν θέλουν ή δεν τους το επιτρέπουν τα αφεντικά);\nΠώς αλλιώς να χαρακτηρίσεις τις δηλώσεις του κ. Δρούτσα «με την Τουρκία μοιραζόμαστε πολύτιμες εμπειρίες (....) από το πρόσφατο παρελθόν και αναφέρομαι στη συνεργασία που είχαμε στη χρονική περίοδο 1999-2004». Δεν μας ξεκαθάρισε ποιες εμπειρίες μοιράστηκε με τους Οθωμανούς ο κ. Δρούτσας, πάντως είναι σαφές, πως όποιες και να είναι, δεν είναι επωφελείς για την Ελλάδα.\nΑναρτήθηκε από Ta Lamogia στις 8:56 μ.μ.


Βαρτζόπουλος: «Συμφωνία με την τρόικα εντός εβδομάδων - έξοδος στις αγορές το β' εξάμηνο - εκλογές αργά» - ΤΑ ΝΕΑ\ntanea.gr > Οικονομία > Βαρτζόπουλος: «Συμφωνία με την τρόικα εντός εβδομάδων - έξοδος στις αγορές το β' εξάμηνο - εκλογές αργά»\nΒαρτζόπουλος: «Συμφωνία με την τρόικα εντός εβδομάδων - έξοδος στις αγορές το β' εξάμηνο - εκλογές αργά»\nΟ γενικός γραμματέας συντονισμού της κυβέρνησης Δημήτρης Βαρτζόπουλος\nTANEA Team 12 Φεβρουαρίου 2014 | 16:18\nΤη συμφωνία με την τρόικα προεξόφλησε την Τετάρτη ο γενικός γραμματέας συντονισμού της κυβέρνησης Δημήτρης Βαρτζόπουλος, ο οποίος σε συνέντευξή του στον ραδιοσταθμό ΒΗΜΑ FM 99,5 και δεδομένου ότι είναι ένας από τους στενούς συνεργάτες του Αντώνη Σαμαρά, έδωσε μια διεισδυτική ματιά στο πώς σκέφτονται στο Μέγαρο Μαξίμου για τα ακανθώδη ζητήματα του επόμενου διαστήματος.\n«Θα υπάρξει συμφωνία με την τρόικα, ουσιαστική, στις επόμενες εβδομάδες, θα επιβεβαιωθεί το πλεόνασμα από τη Eurostat στο τέλος Απριλίου, αμέσως μετά θα υπάρξει μια συζήτηση για την ελάφρυνση της εξυπηρέτησης του δημοσίου χρέους, η οποία θα έχει κάποιο βαθμό τεχνικής επεξεργασίας ενδεχομένως και πριν τις ευρωεκλογές. Θα ολοκληρωθεί η τεχνική επεξεργασία μετά τις ευρωεκλογές και θα δημιουργηθεί ένα κλίμα εμπιστοσύνης που δημιουργείται ήδη από τις μεταρρυθμιστικές μας προσπάθειες, το οποίο θα βοηθήσει τη χώρα να βγει στις αγορές το β’ εξάμηνο. Έτσι, θα καλύψουμε και τις ανάγκες μας για το χρηματοδοτικό κενό» είπε ο Δημήτρης Βαρτζόπουλος μιλώντας στους δημοσιογράφους Νότη Παπαδόπουλο και Βασίλη Χιώτη.\nΟ ίδιος εξήγησε πως «η ουσιαστική διαφορά με την τρόικα είναι ότι δεν θέλουν να αντιληφθούν και να υιοθετήσουν για το δημοσιονομικό κενό, για το πώς θα καλυφθεί ο στόχος του προϋπολογισμού για την τρέχουσα χρονιά, τη δική μας άποψη που είναι πολύ απλή». Και προσέθεσε τη συλλογιστική της κυβέρνησης προς τους δανειστές. «Λέει: "Κοιτάξτε τι καταφέραμε. Φέτος θα πάμε λίγο καλύτερα, διότι ήδη φαίνεται ότι η ύφεση θα είναι μικρότερη του αναμενομένου και θα πάρουμε κάτι περισσότερο από τους φόρους και τις μεταρρυθμίσεις που έχουμε κάνει και έτσι θα είναι καλύτερη η επιτυχία στη μείωση των εξόδων". Αυτό δεν το δέχονται στον βαθμό που το θέλουμε εμείς και γι' αυτό υπάρχουν διαφορές. Αλλά θα το δεχθούν, διότι, όπως είπε ο κ. Στουρνάρας και τόνισε, την ίδια άποψη είχαν για πέρυσι και αποδείχθηκε ότι είχαμε δίκιο και το αποδέχθηκαν. Το ίδιο θα γίνει και θα πάνε όλα καλά. Θα το αποδεχθούν πριν βγουν τα νούμερα».\nΣε άλλο σημείο της ραδιοφωνικής του συνέντευξης ο Δημήτρης Βαρτζόπουλος έδωσε μια εικόνα για τον ίδιο τον Πρωθυπουργό. «Θέλω να πιστέψετε το γεγονός ότι ο κ. Σαμαράς είναι ένας νέος τύπος πολιτικού για την Ελλάδα. Είναι Ευρωπαίος πολιτικός, ευρωπαϊκών προδιαγραφών. Αυτό που λέει, το εννοεί απολύτως. Δεν είναι αυτό που γνωρίζαμε στην Ελλάδα των τελευταίων δεκαετιών, που βγαίνει ο πολιτικός και λέει κάτι και δεν το εννοεί. Αυτό που είπε ο Πρόεδρος στο πρωτοχρονιάτικο μήνυμα, ισχύει αμετακλήτως. Τελειώνει το μνημόνιο. Δεν είναι ανάγκη να βγούμε στις αγορές το Μάιο. Στο β’ εξάμηνο του έτους, όπως έχει ειπωθεί και αρμοδίως, προετοιμάζεται μια έκδοση (ομολόγων)» είπε.\nΚαι ερωτηθείς για το ενδεχόμενο πρόωρων εκλογών απάντησε χαρακτηριστικά: «Ποιες εκλογές; Οι εθνικές; Αργά, πολύ αργά… Εάν τώρα δεν καθόμασταν εδώ και καθόμασταν στην κεντρική Ευρώπη και ήμασταν δημοσιογράφοι ενός μεγάλου δημοσιογραφικού οργανισμού εκτός Μεσογείου, θα ήταν αδιανόητο να συζητήσουμε για πρόωρες εκλογές. Δεν υπάρχει αυτή η έννοια. Τα τελευταία 50 χρόνια, στη Γερμανία έχουν γίνει μία ή δύο φορές. Το γεγονός ότι συζητάμε για πρόωρες εκλογές μέσα στο πρώτο εξάμηνο από τις κάλπες, είναι ένα δείγμα πολιτικής ανωριμότητας, ανωριμότητας του πολιτικού συστήματος. Καιρός είναι να το ξεπεράσουμε. Παρακολουθείτε τι λέει ο κ. Σαμαράς. Οταν λέει 2016, το εννοεί» κατέληξε ο Δημ. Βαρτζόπουλος.


Καλαμπόκι Archives - Αγρόκηπος Χαλβατζή\nΕκτέλεση Ανοίγεται την συσκευασία καλαμπόκι στον ατμό Αγρόκηπος Χαλβατζή και παράλληλα σοτάρετε το ψιλοκομμένο κρεμμύδι με το ελαιόλαδο. Λιώνετε ελαφρά το μισό καλαμπόκι με ένα πιρούνι και το ρίχνετε σε ένα μπολ. Προσθέτετε το υπόλοιπο καλαμπόκι, το σοταρισμένο κρεμμύδι, τη […]\nPublished by manager at Απρίλιος 16, 2020\nΕκτέλεση Ανακατεύεις το μαλακωμένο βούτυρο με την πάπρικα και το αλατοπίπερο. Το απλώνεις σε όλο το κοτόπουλο και το τοποθετείς σε ένα μεγάλο ταψί, ξαπλωμένο στο ένα στήθος. Προθερμαίνεις το φούρνο στους 200C. Εν τω μεταξύ, ζεσταίνεις το λάδι σε […]


Επίσκεψη του πρωθυπουργού σε Ικαρία, Φούρνους και Θύμαινα - slpress.gr\nΕπίσκεψη του πρωθυπουργού σε Ικαρία, Φούρνους και Θύμαινα\nΤα νησιά Ικαρία, Φούρνους και Θύμαινα, θα επισκεφτεί διαδοχικά ο πρωθυπουργός Κυριάκος Μητσοτάκης, όπου θα πραγματοποιήσει αυτοψία στα κέντρα εμβολιασμών κατά του κορονοϊού. Ο πρωθυπουργός βρίσκεται ήδη στην Ικαρία.\nΠαράλληλα, ο κ. Μητσοτάκης θα έχει επαφές και με τις τοπικές δημοτικές αρχές των ελληνικών νησιών. Μαζί του θα έχει τον αναπληρωτή υπουργό Εσωτερικών, Στέλιο Πέτσα.\nΕτικέτες Ικαρία Κυριάκος Μητσοτάκης Φούρνοι


Μαραντόνα κηδεία: Χιλιάδες κόσμου στους δρόμους για το τελευταίο αντίο | Alphafreepress.gr\nalphafreepress.gr / ΚΟΣΜΟΣ / Μαραντόνα κηδεία: Χιλιάδες κόσμου στους δρόμους για το τελευταίο αντίο\nΜαραντόνα κηδεία: Χιλιάδες κόσμου στους δρόμους για το τελευταίο αντίο\nΜαραντόνα κηδεία: Στην τελευταία του κατοικία ο θρύλος του ποδοσφαίρου Ντιέγκο Μαραντόνα με χιλιάδες κόσμο να τον αποχαιρετά. Τάφηκε στο κοιμητήριο που βρίσκονται και οι σοροί της μητέρας και του πατέρα του.\nΜαραντόνα κηδεία: Στην τελευταία του κατοικία, το νεκροταφείο Jardín της Bella Vista, οδηγήθηκε ο θεός του ποδοσφαίρου Ντιέγκο Αρμάντο Μαραντόνα, υπό τη συνοδεία πάρα πολλών περιπολικών και μοτοσικλετών της αστυνομίας. Ως γνωστόν ο Ντιεγκίτο άφησε την τελευταία του πνοή το πρωί της Τετάρτης μετά από έμφραγμα σε ηλικία μόλις 60 ετών. Η υγεία του ήταν αρκετά επιβαρυμένη. Πρόσφατα είχε υποβληθεί σε επέμβαση στον εγκέφαλο και έκτοτε ανάρρωνε στην οικία του. Άπαντες ήλπιζαν ότι είχε “ντριμπλάρει” ξανά τον θάνατο. Ο Μαραντόνα έχασε τη μάχη για τη ζωή και έκανε όλη την υφήλιο να δακρύσει. Στη ζωή του είχε δόξα, επιτυχίες, πολλά γκολ, διεθνή αναγνώριση αλλά και αμέτρητες καταχρήσεις.\nΑυτές που τελικά επιβάρυναν αρκετά τον οργανισμό του Αργεντινού θρύλου, ο οποίος ταξίδεψε για τα γήπεδα του ουρανού, όπου θα κλωτσήσει την αγαπημένη του μπάλα με τόσους άλλους αστέρες του παρελθόντος.\nΗ ζωή ενός θρύλου\nΜια πομπή με χιλιάδες κόσμο\nΗ πομπή έφυγε μέσα από τη λεωφόρο Πασέο Κολόν, με χιλιάδες κόσμου να στοιβάζεται δεξιά κι αριστερά από το δρόμο για να “αποχαιρετήσει” τον μεγάλο Αργεντινό άσο και απόλυτο ίνδαλμα για όλη την Αργεντινή. Χιλιάδες Αργεντινοί βγήκαν για να αποχαιρετήσουν τον ένα και μοναδικό Ντιέγκο. Τον ποδοσφαιριστή που δόξασε όσο κανείς άλλος τη χώρα τους. Μικρά παιδιά, ηλικιωμένοι, λάτρεις του ποδοσφαίρου και μη, θέλησαν να πουν το δικό τους αντίο στον θρύλο της Αργεντινής. Τον δικό τους θρύλο.\nΤελικά λίγες ώρες αργότερα η σορός του Ντιέγκο Αρμάντο Μαραντόνα έφτασε στο νεκροταφείο Jardín.Εκεί παρουσία της οικογένειάς του κι ελάχιστων κοντινών του ανθρώπων, ο θρύλος του ποδοσφαίρου οδηγήθηκε στην τελευταία του κατοικία. Στο κοιμητήριο που βρίσκονται και οι σοροί της μητέρας και του πατέρα του. Μία ολόκληρη χώρα είχε παραλύσει, καθώς χιλιάδες κάτοικοι του Μπουένος Άιρες συνόδεψαν τον Μαραντόνα στην τελευταία του κατοικία και εκατομμύρια σε όλη την Αργεντινή, αλλά και τον κόσμο, παρακολούθησαν με δάκρυα στα μάτια τη διαδικασία.\nΝωρίτερα, λόγω των επεισοδίων που σημειώθηκαν σε όλους τους δρόμους πέριξ της Casa Rosada, η κυβέρνηση αποφάσισε να διακόψει δύο ώρες νωρίτερα το λαϊκό προσκύνημα.\nΦορώντας φανέλες της Εθνικής Αργεντινής, αλλά και άλλων ομάδων, αλλά και μάσκες στα πρόσωπά τους, εκατοντάδες χιλιάδες κόσμου γέμισαν τους δρόμους του Μπουένος Άιρες για να αποτίσουν “φόρο τιμής” στον “θεό της μπάλας”, Ντιέγκο Μαραντόνα, παρά τις ανησυχίες που εκφράζονται λόγω της εξάπλωσης του Covid-19 και στην χώρα της Λατινικής Αμερικής. Τα πλήθη που συγκεντρώθηκαν (τα μέσα ενημέρωσης αναφέρουν ότι μπορεί και να ξεπεράσουν το ένα εκατομμύριο ανθρώπους) για να πλησιάσουν όσο μπορούν το φέρετρο που βρίσκεται ο “Ντιεγκίτο”, αντικατοπτρίζουν το μέγεθος της λατρείας προς το πρόσωπό του στη Νότια Αμερική.\nΤο ποιητικό αντίο της Δούρου στον Μαραντόνα και… τα σχόλια\nΌταν ο Μανώλης Μαυρομμάτης συνάντησε τον Μαραντόνα: “Ευτύχησα να δω το… Χέρι του Θεού”


Οι φιγούρες που ανακοινώθηκαν στο Fans Friday live stream του Hasbro Pulse\nΣτο stream του Hasbro Pulse στο facebook παρουσιάστηκαν οι παρακάτω οι νέες φιγούρες που θα κυκλοφορήσουν σύντομα από τη Hasbro. H παρουσίαση ξεκίνησε με το tease για το Back to the Future Crossover και υποσχέθηκαν ότι θα κυκλοφορήσουν περισσότερες πληροφορίες μέσα στη βδομάδα.\nΠρώτος παρουσιάστηκε ο Generations Selects Centurion ο οποίος είναι repaint Brunt και ο οποίος έρχεται με πληθώρα αξεσουάρ δηλαδή ότι έλειπε από τις υπάρχουσες φιγούρες και λέγαμε γιατί δεν τα συμπεριέλαβαν όπως πχ ο Roller από την καρότσα του Optimus Prime.\nΣειρά είχε ο Alternate Universe Optimus Prime ο οποίος θα κυκλοφορήσει ως Amazon Exclusive και θα εξηγηθεί πως κολλάει στο όλο War for Cybertron.\nΣειρά έχει ο Generations Selects Tigertracks μια φιγούρα που είχε κυκλοφορήσει μόνο στην Ιαπωνία και έρχεται για πρώτη φορά στην Αμερική.\nΈνα από τα πιο αναμενόμενα repaint είναι του Spinister σε Rotormaster που επιτέλους βλέπουμε τη Hasbro να δίνει λίγη αγάπη στην G2! Aν και περιμέναμε τα όπλα να είναι τα ολοστρόγγυλα τα ωραία και όχι τα διπλά μυδράλια.\nΣειρά έχει ο Walmart Exclusive G1 Reissue Blaster o οποίος κέρδισε και την ψηφοφορία της Hasbro. Μαζί με αυτόν θα κυκλοφορήσει και ένα μπλουζάκι από το Hasbro Pulse με τον Blaster.\nΤέλος παρουσιάστηκε και επίσημα η σειρά R.E.D και είδαμε τους Optimus Prime, Megatron και Soundwave.\nΣυνοψίζοντας στο Fans Friday live stream του Hasbro Pulse είδαμε κάποιες ενδιαφέρουσες Generations Selects φιγούρες και φυσικά την R.E.D. Σίγουρα ο Centurion με το Drone Set θα είναι μια φιγούρα με τρομερή ζήτηση λόγω των αξεσουάρ, ο Tigertrack είναι αδιάφορος, ο Rotorstorm σίγουρα θα συγκινήσει τους φίλους της G2 (όπως εμάς), ο Alternate Universe Optimus Prime είναι 50/50 αλλά εμάς μας αρέσει, ο Βlaster μάλλον pass και οι RED είναι αρκετά ενδιαφέρουσες!\ng1generations selectshasbro pulser.e.d


Να πως το ΔΝΤ δημιούργησε νέους σκλάβους στην Αφρική | ΑΣΥΜΠΙΕΣΤΟΣ - ΕΛΛΗΝΕΣ YOUTUBERS\n0 Να πως το ΔΝΤ δημιούργησε νέους σκλάβους στην Αφρική\nΟ Πάτρικ είναι ένας νεαρός άνδρας γύρω στα 20, μπορεί και 25, ούτε ο ίδιος γνωρίζει ακριβώς, που προσπαθεί να επιβιώσει σε μια αφρικάνικη πρωτεύουσα.\nΨηλός και πολύ αδύνατος, ντυμένος με μια σκισμένη αθλητική μπλούζα και ένα βρόμικο παντελόνι πουλάει πλαστικά ρολόγια στα διερχόμενα αυτοκίνητα.\nΗ ζωή του είναι ένα συνεχές κυνηγητό με την αστυνομία που σε κάθε ευκαιρία θα τον ξυλοκοπήσει και θα του πάρει την πραμάτεια, εάν δεν καταφέρει να δώσει ένα γενναίο ποσοστό από τις πενιχρές του εισπράξεις.\nΤα κέρδη του ποικίλουν από το τίποτα μέχρι και 5 ευρώ, αν σταθεί τυχερός και πουλήσει τουλάχιστον δέκα από τα πλαστικά του ρολόγια.\nΑπό τα κέρδη αυτά πρέπει να πληρώσει ένα πσοσοστό στον άτυπο αρχηγό του δρόμου που επιτρέπει στον Πάτρικ να "δουλεύει", ένα ακόμα ποσοστό στον προμηθευτή των ρολογιών και τα υπόλοιπα-εάν δεν τον πιάσει η αστυνομία- θα είναι τα κέρδη του.\nΣτη βρώμικη παραγκούπολη που μένει, το σπίτι του είναι ένα σύνολο από λαμαρίνες και ξύλα, το οποίο μοιράζεται μαζί με την θεία του και τα 5 ανήλικα παιδιά της.\nΌταν βρέχει η στέγη στάζει και τα λύματα των υπερχειλισμένων δρόμων γεμίζουν τον ένα και μοναδικό χώρο του σπιτιού.\nΕξαιτίας της υγρασίας αλλά και της ρύπανσης από τα καυσόξυλα που καίνε συνεχώς στην γειτονιά του τα παιδιά είναι συνεχώς άρρωστα ενώ τα πενιχρά εισοδήματα της οικογένειας δεν φτάνουν ούτε για φάρμακα αλλά ούτε και για σχολικά δίδακτρα.\nΟ Πάτρικ είναι απλά ένας από τους εκατοντάδες χιλιάδες "αστικούς φτωχούς", του οποίου η οικογένεια αναγκάστηκε να πουλήσει τη γη της όταν ξεκίνησαν να εφαρμόζονται οι πολιτικές της "αγροτικής απελευθέρωσης" των αναπτυσσόμενων χωρών, όπως τις διαμόρφωνε το Διεθνές Νομισματικό Ταμείο και ο Παγκόσμιος Οργανισμός Εμπορίου.\nΟι πολιτικές αυτές σε συνδυασμό με την κλιματική αλλαγή που συρρίκνωσε την καλλιεργήσιμη γη και συνεπώς την αγροτική παραγωγή, ανάγκασαν τον Πάτρικ όπως και εκατοντάδες χιλιάδες αγρότες, να μεταναστεύσει στην πρωτεύουσα, της οποίας ο πληθυσμός διπλασιάστηκε τις τελευταίες δεκαετίες.\nΟι πόλεις του τρίτου κόσμου αναπτύσσονται οριζόντια και οι παρίες δεν κατοικούν πλέον στα σύνορα τους αλλά αναπτύσσονται μέσα τους.\nΠαραγκουπόλεις της Αφρικής\nΧωρίς ρυμοτομικό σχέδιο, με αφώτιστους δρόμους, σκουπίδια και ανοιχτούς αποχετευτικούς αγωγούς με ακατέργαστα λύματα, οι παραγκουπολεις εξαπλώνονται και αποκτούν τη μορφή της πόλης μέσα στην πόλη.\nΑγρότες, απολυμένοι δημόσιοι λειτουργοί, περιθωριοποιημένοι εργάτες, παιδιά των δρόμων, ανήλικες πόρνες, μονογονικές οικογένειες, στοιβάζονται στις τσίγκινες παράγκες και στα πλίθινα κτίσματα.\nΟλοι αυτοί οι "ενεργοί" άνεργοι, όπως τους αποκαλούν στις επιχειρηματικές σχολές του Βορρά και οι οικονομολόγοι τους χαρακτηρίζουν ως το νέο ανεπίσημο κεφάλαιο, είναι παγιδευμένοι σε ένα ανελέητο ιστό παραοικονομίας και μικροεγκλήματος που στην ουσία αναπαράγει την απόλυτη φτώχεια.\nΟι άνθρωποι είναι αναλώσιμο υλικό, όταν ο ένας χαθεί αμέσως ένας καινούριος "φτωχοδιάβολος" θα πάρει τη θέση του.\nΑυτό το πλεόνασμα εργατών θα προσπαθήσει να μεταναστεύσει στην πλούσια Δύση και θα βρει ένα ανυπέρβλητο τείχος ή θα στοιβαχτεί σε μια άλλη εξαθλιωμένη"παραγκούπολη" δυτικού τύπου, θύματα του οργανωμένου εγκλήματος και της πορνείας.\nΣτο μεταξύ η εξουσία θα απομονώνεται όλο και περισσότερο πίσω από σιδερόφραχτες πόρτες και ακριβά ξενοδοχεία καθώς θα επιβάλλει τις νέες πολιτικές της εξαθλίωσης.\nΟι σαρωτικές ιδιωτικοποιήσεις, η απαίτηση για ΄"αγροτικές μεταρρυθμίσεις", η αναδιανομή της γης όπως την εννοούσε το Διεθνές Νομισματικό Ταμείο και η Παγκόσμια Τράπεζα έφεραν μια μαζική εξαθλίωση και μια άνευ προηγουμένου καταστροφή στην αφρικανική ύπαιθρο.\nΟι παραδοσιακές δομές που όριζαν την ιδιοκτησία της γης παρακάμφθηκαν, μεγάλες εκτάσεις έγιναν ιδιωτικές και πουλήθηκαν εν μια νυκτί σε πολυεθνικές εταιρείες, ξένα πανεπιστήμια και ντόπιους προύχοντες και χιλιάδες άνθρωποι έγιναν ξαφνικά από αυτόνομοι παραγωγοί, εξαθλιωμένοι αναλώσιμοι "νέο σκλάβοι".\nΗ μεσαία τάξη, πριν ακόμα προλάβει να αναπτυχθεί, συρρικνώθηκε, εξοντώθηκε οικονομικά και χάθηκε στον δαίδαλο της παραοικονομίας.\nΟι διεφθαρμένες κυβερνήσεις διευκόλυναν αυτό το έργο με κακοδιαχείριση πόρων, σύναψη εξοντωτικών δανείων, ανέντιμες συμφωνίες, πολέμους και μαζικά ψέμματα. Κάθε φωνή διαμαρτυρίας πνιγόταν με βίαιη καταστολή για το εθνικό συμφέρον.\nΟι δράστες των εγκλημάτων αυτών παραμένουν ατιμώρητοι και συνεχίζουν να κερδοσκοπούν πάνω στα ερείπια.\nΑπαιτούν όλο και περισσότερες ανθρωποθυσίες για να υπάρξουν και να εξασφαλίσουν την βιωσιμότητα τους.\nΗ Αφρική είναι μακριά μας.\nΟι παραγκουπόλεις της όμως έχουν ήδη έρθει στην καρδιά της Ευρώπης.\nΤο Δ.Ν.Τ. είναι εδώ και στη δική μας χώρα..\nΚατανοούμε που μας πάνε;;;\nΈκθεσης της Unicef: Πάνω από 500.000 Ελληνόπουλα ,\nΕτικέτες Αναδημοσιεύσεις . αποκαλύψεις . Γενοκτονία . εξαθλίωση . Νέα Τάξη Πραγμάτων . παγκόσμια δικτατορία . Σύγχρονοι δούλοι


“Το νησί των συναισθημάτων” | Unblock\nΑρχική Unblock+ “Το νησί των συναισθημάτων”\n“Το νησί των συναισθημάτων”\nΔημοσιεύτηκε από Unblock Teamστις 04 Δεκεμβρίου, 2016 σε: Unblock+Χωρίς σχόλια\nΜια φορά και έναν καιρό, υπήρχε ένα νησί στο οποίο ζούσαν όλα τα Συναισθήματα. Εκεί ζούσαν η Ευτυχία, η Λύπη, η Γνώση, η Αγάπη και όλα τα άλλα συναισθήματα. Μια μέρα έμαθαν ότι το νησί τους θα βούλιαζε και έτσι όλοι επισκεύασαν τις βάρκες τους και άρχισαν να φεύγουν.\nΗ Αγάπη ήταν η μόνη που έμεινε πίσω. Ήθελε να αντέξει μέχρι την τελευταία στιγμή. Όταν το νησί άρχισε να βυθίζεται, η Αγάπη αποφάσισε να ζητήσει βοήθεια. Βλέπει τον Πλούτο που περνούσε με μια λαμπερή θαλαμηγό. Η Αγάπη τον ρωτάει: «Πλούτε, μπορείς να με πάρεις μαζί σου;». «Όχι, δεν μπορώ» απάντησε ο Πλούτος. «Έχω ασήμι και χρυσάφι στο σκάφος μου και δεν υπάρχει χώρος για σένα».\nΗ αγάπη τότε αποφάσισε να ζητήσει βοήθεια από την Αλαζονεία, που επίσης περνούσε από μπροστά της σε ένα πανέμορφο σκάφος. «Σε παρακαλώ, βοήθησέ με» είπε η Αγάπη. «Δεν μπορώ να σε βοηθήσω Αγάπη. Είσαι μούσκεμα και θα μου χαλάσεις το όμορφο σκάφος μου», της απάντησε η Αλαζονεία.\nΗ Λύπη ήταν πιο πέρα και έτσι η Αγάπη αποφάσισε να ζητήσει από αυτή βοήθεια. «Λύπη άφησέ με να έρθω μαζί σου». «Ω Αγάπη, είμαι τόσο λυπημένη που θέλω να μείνω μόνη μου», είπε η Λύπη.\nΞαφνικά ακούστηκε μια φωνή: «Αγάπη, έλα προς τα εδώ! Θα σε πάρω εγώ μαζί μου!». Ήταν ένας πολύ ηλικιωμένος κύριος που η Αγάπη δεν γνώριζε, αλλά ήταν γεμάτη από τέτοια ευγνωμοσύνη, που ξέχασε να ρωτήσει το όνομά του. Όταν έφτασαν στη στεριά ο κύριος έφυγε και πήγε στον δρόμο του. Η Αγάπη γνωρίζοντας πόσα χρωστούσε στον κύριο που τη βοήθησε, ρώτησε τη Γνώση: «Γνώση, ποιος με βοήθησε;» «Ο Χρόνος», της απάντησε η Γνώση. «Ο Χρόνος;» ρώτησε η Αγάπη. «Γιατί με βοήθησε o Χρόνος;». Τότε η Γνώση χαμογέλασε και με τη βαθιά σοφία της είπε: «Μόνο ο Χρόνος μπορεί να καταλάβει πόσο μεγάλη σημασία έχει η Αγάπη».\nΜάνος Χατζιδάκις, Το νησί των συναισθημάτων\nΕτικέτες: Mάνος ΧατζιδάκιςΑγάπηλύπηπλούτοςτο νησί των συναισθημάτωνχρόνος\nO King Kong, οι Deep Purple και μια… χαρτοπετσέτα\nΤο χρέος απέναντι στην Επανάσταση…


Βερναρδάκης: «Φωτεινή Ελλάδα» για τον Μητσοτάκη είναι η Ελλάδα του ΚΕΕΛΠΝΟ, της Siemens και της Novartis | HuffPost Greece\n23/07/2018 11:32 EEST\nΒερναρδάκης: «Φωτεινή Ελλάδα» για τον Μητσοτάκη είναι η Ελλάδα του ΚΕΕΛΠΝΟ, της Siemens και της Novartis\nΕπεσήμανε ότι η 20η Αυγούστου 2018 σηματοδοτεί την επιστροφή σε μια «κανονικότητα»\n«Σήμερα, βρισκόμαστε μπροστά στην πρόκληση για μια νέα μεταπολίτευση», με αλλαγή του παραγωγικού υποδείγματος, με επαναθεμελίωση των οικονομικών δικαιωμάτων των λαϊκών και μεσαίων τάξεων, με ανασυγκρότηση του κοινωνικού κράτους, με βαθιές αλλαγές στη δομή και λειτουργία του πολιτικού συστήματος: αυτό υπογραμμίζει στη συνέντευξή του στο Αθηναϊκό/Μακεδονικό Πρακτορείο Ειδήσεων ο υπουργός Επικρατείας Χριστόφορος Βερναρδάκης, μία ημέρα πριν την επέτειο αποκατάστασης της Δημοκρατίας. Θυμίζοντας εκ παραλλήλου ότι οι σημαντικές κατακτήσεις, ιδίως της δεκαετίας του ’80, υπονομεύθηκαν, όπως σημειώνει, «κατά την περίοδο του λεγόμενου ”εκσυγχρονισμού” και, αργότερα βεβαίως, κατά την εποχή των μνημονίων».\nΣαράντα τέσσερα χρόνια μετά, και ο υπουργός Επικρατείας θυμάται και την εισβολή στην Κύπρο, με την πρόσθετη επισήμανση ότι οι δυνάμεις εκείνες που είχαν οδηγήσει στην προδοσία, «σηκώνουν πάλι κεφάλι, τζογάροντας με τα εθνικά συμφέροντα και τις εθνικές ευαισθησίες».\nΟ κ. Βερναρδάκης μιλά όμως και για την επικείμενη Συνταγματική Αναθεώρηση, με στόχευση -όπως αναφέρει- περισσότερη δημοκρατία και συμμετοχή και περισσότερα δικαιώματα. «Οι πολιτικοί συσχετισμοί δεν μας φοβίζουν», είναι επίσης το μήνυμα που στέλνει ο υπουργός Επικρατείας. Στην ερώτηση του Πρακτορείου για το αν η σχέση Πολιτείας και Εκκλησίας πρέπει να είναι στις προς αναθεώρηση διατάξεις, ο συνομιλητής μας απαντά ευθέως: «Εννοείται. Έχει έρθει η ώρα για μια συνολική ρύθμιση των σχέσεων Κράτους - Εκκλησίας, με απόλυτο σεβασμό στη διακριτότητα των ρόλων τους».\nΤαυτοχρόνως εκτιμά ότι οι ψηφοφόροι του ΣΥΡΙΖΑ που παραμένουν αναποφάσιστοι, θα πειστούν στο τέλος από το κυβερνών κόμμα και τονίζει: «Η 20η Αυγούστου 2018 σηματοδοτεί την επιστροφή σε μια ”κανονικότητα” που έχει λείψει από τη χώρα», αλλά «η επιστροφή αυτή δεν σημαίνει ότι δεν υπάρχουν αντικειμενικά όρια στην άσκηση των πολιτικών μας».\nΜέσω της συνέντευξής του στο ΑΠΕ-ΜΠΕ, ο Χρ. Βερναρδάκης εξαπολύει εξάλλου σφοδρή επίθεση στο αντίπαλο κόμμα, λέγοντας ότι «”Φωτεινή Ελλάδα” για τον Μητσοτάκη είναι η Ελλάδα του ΚΕΕΛΠΝΟ, της Siemens και της Novartis. Είναι η Ελλάδα του ΣΕΒ που ονειρεύεται την κατάργηση του 8ώρου». Επίσης, υποστηρίζει ότι η σημερινή ηγετική ομάδα της ΝΔ -και όχι μόνο ο Κ.Μητσοτάκης- είναι «χαμηλής πολιτικής και ιστορικής παιδείας».\nΓια τις σχέσεις ΣΥΡΙΖΑ-ΚΙΝΑΛ, ο Χρ. Βερναρδάκης λέει ότι «με την κυρίαρχη ομάδα που διοικεί το ΚΙΝΑΛ οι γέφυρες δεν είναι απλώς κομμένες, δεν υπήρξαν ποτέ», εκφράζει από την άλλη όμως τη βεβαιότητά του ότι «με άξονα τον ΣΥΡΙΖΑ θα δημιουργηθεί ένας αστερισμός προοδευτικών δυνάμεων, μια συμμαχία της αριστεράς και της ”αριστερής” κεντροαριστεράς, που θα φρενάρει την πολιτική βουλιμία της δεξιάς και των συνοδοιπόρων της».\nΕίναι απίστευτο ίσως, κ. υπουργέ, αλλά έχει περάσει σχεδόν μισός αιώνας από την αποκατάσταση της Δημοκρατίας στον τόπο μας. Με ποιες σκέψεις θα τιμήσουμε την αυριανή επέτειο; Για το τότε και το σήμερα…\nΗ περίοδος αυτή των 44 χρόνων σηματοδότησε μια πρωτοφανή για την ιστορία του νεότερου ελληνικού κράτους πολιτειακή και κοινοβουλευτική σταθερότητα. Όμως από την άλλη πλευρά, σημαντικές κατακτήσεις στο πεδίο των οικονομικών και κοινωνικών δικαιωμάτων που έγιναν πράξη τις πρώτες δεκαετίες -και κυρίως τη δεκαετία του ’80- υπονομεύθηκαν, αρχικά κατά την περίοδο του λεγόμενου «εκσυγχρονισμού» και, αργότερα βεβαίως, κατά την εποχή των μνημονίων. Σήμερα, βρισκόμαστε μπροστά στην πρόκληση για μια νέα μεταπολίτευση. Που σημαίνει αλλαγή του παραγωγικού υποδείγματος που κυριάρχησε τα προηγούμενα χρόνια, επαναθεμελίωση των οικονομικών δικαιωμάτων των λαϊκών και μεσαίων τάξεων, ανασυγκρότηση του κοινωνικού κράτους και βαθιές αλλαγές στη δομή και λειτουργία του πολιτικού συστήματος.\nΥπάρχουν οι προϋποθέσεις, όντως, για μια Νέα Μεταπολίτευση, όπως έχει πει και ο πρωθυπουργός; Και αν ναι, ποιες πρωτοβουλίες θα πάρει για το σκοπό αυτό η κυβέρνηση;\nΑπό τον Γενάρη του ’15 και την ιστορική αλλαγή πολιτικής φρουράς στην Ελλάδα, οι πρωτοβουλίες αυτές είναι σε εξέλιξη. Παρά το γεγονός ότι η κυβέρνηση ήταν υποχρεωμένη να κινηθεί σε πλαίσιο επιτροπείας - αποτέλεσμα της οικονομικής χρεωκοπίας που οδήγησαν τη χώρα οι εκπρόσωποι του πολιτικο-κοινωνικού κατεστημένου - πρωτοβουλίες δομικού εκδημοκρατισμού όπως η καθιέρωση της απλής αναλογικής σε εθνικό επίπεδο, η ψήφος στα 17, ο ανασχεδιασμός της αυτοδιοίκησης με τον Κλεισθένη, η καθιέρωση δυνατότητας τοπικών δημοψηφισμάτων, ο έλεγχος του πολιτικού χρήματος και της διαφθοράς, η αδειοδότηση των τηλεοπτικών σταθμών, ο εκσυγχρονισμός του Κανονισμού λειτουργίας της Βουλής, οι βαθιές αλλαγές στη δομή και το χαρακτήρα της δημόσιας διοίκησης και πολλές άλλες, έχουν δώσει το μήνυμα ότι η δημοκρατία για να επιβιώσει και να αντισταθεί στον αυταρχισμό πρέπει να βαθύνει και να εμπλέξει μεγάλα κοινωνικά υποκείμενα.\nΣυνταγματική Αναθεώρηση λοιπόν. Ποιο είναι το επόμενο βήμα και πότε το προσδιορίζετε χρονικά;\nΜε την έναρξη της νέας κοινοβουλευτικής περιόδου θα αρχίσει η διαδικασία που προβλέπεται συνταγματικά.\nΣυνταγματική Αναθεώρηση ναι, αλλά με ποια στόχευση και με ποιους πολιτικούς συσχετισμούς;\nΗ στόχευση είναι διττή, περισσότερη δημοκρατία και συμμετοχή και περισσότερα δικαιώματα. Υπεράσπιση της πολιτικής έναντι της οικονομίας, της δημοκρατίας έναντι των αγορών, της συμμετοχής έναντι της ανάθεσης.\nΗ σχέση Πολιτείας και Εκκλησίας πρέπει να είναι στις προς αναθεώρηση διατάξεις;\nΕννοείται. Έχει έρθει η ώρα για μια συνολική ρύθμιση των σχέσεων Κράτους - Εκκλησίας, με απόλυτο σεβασμό στη διακριτότητα των ρόλων τους.\nΜέρος των ψηφοφόρων του ΣΥΡΙΖΑ παραμένει μεταξύ του να ψηφίσει εκ νέου το κυβερνών κόμμα αλλά και του… καναπέ. Σας ανησυχεί ότι δεν έχει αποφασίσει ως τώρα;\nΑν και δεν συμπαθώ πολύ τους εκ του ασφαλούς ψηφοφόρους, του λεγόμενου «καναπέ», καταλαβαίνω ότι εννοείτε μάλλον ότι ένα αξιόλογο μέρος της εκλογικής βάσης του ΣΥΡΙΖΑ στις προηγούμενες εκλογές μας παρακολουθεί με ένα αίσθημα «αναποφασιστικότητας». Η γνώμη μου είναι ότι θα τους πείσουμε στο τέλος. Το σίγουρο είναι ότι η μεγάλη μάζα των δημοκρατικών πολιτών δεν μετακινείται στην ΝΔ, οπότε εναπόκειται σε μας και τις πολιτικές μας να τους πείσουμε.\nΜε ποιες δράσεις η κυβέρνηση θα επιχειρήσει την αναστροφή του πολιτικού κλίματος; Η έξοδος από το μνημονιακό τούνελ διευκολύνει το εγχείρημα αυτό;\nΠροφανώς. Η 20η Αυγούστου 2018 σηματοδοτεί την επιστροφή σε μια «κανονικότητα» που έχει λείψει από τη χώρα. Βεβαίως από τη άλλη μεριά, η επιστροφή αυτή δεν σημαίνει ότι δεν υπάρχουν αντικειμενικά όρια στην άσκηση των πολιτικών μας.\nΔηλώσατε αποφασισμένος σε πρόσφατη συνέντευξή σας στο ραδιοφωνικό σταθμό «247», να μην κοπούν οι συντάξεις. Έχει εξασφαλισθεί η συναίνεση των εταίρων για αυτό;\nΕξήγησα γιατί το κόψιμο των συντάξεων σε μια οικονομία που αρχίζει να ανακάμπτει σε όλους τους δείκτες θα ήταν ένα αυτοκτονικό υφεσιακό μέτρο. Και επειδή η κυβέρνηση δεν θέλει να οδηγήσει τα πράγματα εκεί, θα κάνει ό,τι χρειάζεται για να μην συμβεί.\nΘα λέγατε πως είναι η ώρα για την ανακούφιση της μεσαίας τάξης;\nΝομίζω ότι είναι η ώρα για ανακούφιση συνολικά του κόσμου της εργασίας και της παραγωγικής καινοτομίας. Δώσαμε μεγάλη μάχη για να βγάλουμε την κοινωνία όρθια από την κρίση της οκταετίας. Νομίζω ότι τα καταφέραμε. Τώρα είναι η ώρα της ανασυγκρότησης της εργασίας και της παραγωγής και προφανώς οι πολιτικές αυτές αφορούν την κοινωνική πλειοψηφία της χώρας.\nΚατηγορήσατε τον κ. Μητσοτάκης ότι εμφανίστηκε με δύο θέσεις όσον αφορά το τέλος των μνημονιακών προγραμμάτων...\nΚατ′ αρχήν σκέφτομαι πόσο θλιβερό είναι ένας πολιτικός αρχηγός να έρχεται σε τέτοια οξεία ρήξη με ανθρώπους της διεθνούς σκηνής και της Ευρωπαϊκής Ένωσης, όταν αυτοί δηλώνουν ότι τα προγράμματα επιτροπείας τελειώνουν και η Ελλάδα εισέρχεται σε μια νέα περίοδο. Κατόπιν σκέφτομαι πόσο κυνικό είναι άλλα να λες στο εσωτερικό της χώρας για εσωκομματική κατανάλωση και άλλα να λες στο εξωτερικό όταν ερωτάσαι. Στο τέλος κάθε ημέρας προβληματίζομαι στην ιδέα ότι η σημερινή ηγετική ομάδα της ΝΔ -και όχι μόνο ο Κ.Μητσοτάκης- είναι τόσο χαμηλής πολιτικής και ιστορικής παιδείας. Είναι στιγμές που μας αφήνει άφωνους.\nΕπί τη ευκαιρία, ο αρχηγός της αξιωματικής αντιπολίτευσης παρουσιάζει, στον αντίποδα, το δικό του σχέδιο για μια «φωτεινή Ελλάδα», όπως είπε κατά την ομιλία του στην Πολιτική Επιτροπή του κόμματός του. Συμφωνείτε με το χαρακτηρισμό;\n«Φωτεινή Ελλάδα» για τον Μητσοτάκη είναι η Ελλάδα του ΚΕΕΛΠΝΟ, της Siemens και της Novartis. Είναι η Ελλάδα του ΣΕΒ που ονειρεύεται την κατάργηση του 8ώρου. Και η Ελλάδα των κάθε λογής «φοροφυγάδων».\nΜιλήσατε σε πρόσφατη συνέντευξή σας με σκληρά λόγια για το ΚΙΝΑΛ («οργανικό κομμάτι διαπλοκής», «ένταξη στο φιλελεύθερο πλαίσιο πολιτικής» κ.α.). Οριστικά κομμένες οι γέφυρες, κ. υπουργέ;\nΜε την κυρίαρχη ομάδα που διοικεί το ΚΙΝΑΛ οι γέφυρες δεν είναι απλώς κομμένες, δεν υπήρξαν ποτέ. Πρόκειται για την ομάδα εκείνη που διέσυρε το ΠΑΣΟΚ του Α. Παπανδρέου βυθίζοντάς το στη νεοφιλελεύθερη πολιτική και στη συμμαχία με τον ακροδεξιό Α. Σαμαρά. Η ομάδα αυτή είναι κομμάτι της πολιτικο-οικονομικής διαπλοκής, δεν έχει ιδεολογικό έρμα, για αυτό κινείται ως εκκρεμές από το άκρον του πολιτικού «εκσυγχρονισμού» έως το άκρον του εθνικισμού και της πατριδοκαπηλείας.\nΈχει εξηγηθεί -πιστεύετε- επαρκώς τι περιλαμβάνει, γιατί πρέπει να γίνει πράξη η Συμφωνία των Πρεσπών;\nΝομίζω ότι σε όλη την εγγράμματη ελληνική κοινωνία η Συμφωνία για το Μακεδονικό έχει γίνει δεκτή με ανακούφιση. Η πλευρά αυτή της ελληνικής κοινωνίας είναι πλειοψηφική, μην την υποτιμάμε βλέποντας απλώς ορισμένες εφήμερες δημοσκοπήσεις. Πράγματι επίσης, ένα μεγάλο μέρος της ελληνικής κοινωνίας για λόγους κοινωνικής και πολιτισμικής ανασφάλειας στέκεται με σκεπτικισμό απέναντι στη Συμφωνία. Σε αυτό το κοινωνικό υποσύνολο χρειάζεται να σταθούμε περισσότερο, να εξηγήσουμε και να εκπαιδεύσουμε με την καλή έννοια. Γιατί είναι γεγονός ότι σε αυτήν την κοινωνική μερίδα δημαγωγεί ένα μέρος του εθνικιστικού παρακράτους και, δυστυχώς, ένα μέρος της ΝΔ που θέλει να συνομιλεί μαζί του.\nΔραστηριοποιήθηκαν πράγματι, ξένες δυνάμεις και Έλληνες επιχειρηματίες με σκοπό την ακύρωση της Συμφωνίας;\nΝομίζω ότι κανείς μπορεί εύκολα να βγάλει τα συμπεράσματά του από διάφορα γεγονότα των τελευταίων εβδομάδων. Ένα είναι σίγουρο, ότι η κυβέρνηση θα είναι αμείλικτη σε κάθε απόπειρα υπονόμευσης της εθνικής κυριαρχίας.\nPLUS: Κυβέρνηση Ελλάδα Μητσοτάκης Novartis Νέα Δημοκρατία Συνέντευξη έξοδος Μνημόνια ΚΕΕΛΠΝΟ Siemens κανονικότητα Βερναρδάκης


Mountain Action - Φάνης Αρκουμάνης: Solukhumbu Trail 2012\nΟΡΕΙΝΟ ΤΡΕΞΙΜΟ > ΣΥΝΕΝΤΕΥΞΗ > Φάνης Αρκουμάνης: Solukhumbu Trail 2012\nΠοιές ήταν οι πρώτες σου εντυπώσεις μόλις βρέθηκες στο Νεπάλ;\nΉμουν ο πρώτος αθλητής που έφτασε. Τα πάντα στην αρχή μου φάνηκαν αστεία, πολύ φασαρία, άνθρωποι σε συνεχή κίνηση και ζώα στους δρόμους του Κατμαντού. Κατάλαβα ότι πρόκειται για μια πολύζωντανή και ιδιαίτερα διαφορετική πόλη.\n> Αποτελέσματα αγώνα\n> Πληροφορίες για τον αγώνα


ΑΝΑΚΑΛΥΨΤΕ ΤΟ ΝΕΟ C3...\nΤο νέο Citroën C3 ξεχωρίζει για τις καινοτομίες και την έντονη προσωπικότητά του. Ακολουθώντας τον ανανεωμένο σχεδιαστικό κώδικα της μάρκας, επιδεικνύει μοναδικές αναλογίες που το κάνουν άμεσα αναγνωρίσιμο.\nΤο Nέο C3 ενσωματώνει τις βασικές αξίες της CITROËN: Αισιοδοξία, Ανθρώπινο στοιχείο & Έξυπνη τεχνολογία.\nΤο νέο Citroen C3 έχει ένα τολμηρό σχεδιασμό που του χαρίζει μια εντυπωσιακή εμφάνιση.Έχει γενναιόδωρες καμπύλες που παράγουν μία ισχυρή, ενεργητική στάση. Με λείες γραμμές και δροσερά χρώματα κάνουν το Νέο C3 μια αδιαμφισβήτητη τάση. Είναι ένα προσιτό μοντέλο μεσαίας κατηγορίας και απευθύνεται σε ένα ευρύ φάσμα κοινούμε την υπόσχεση ενός μοναδικού αυτοκινήτου που μπορεί να ταιριάξει στις προτιμήσεις και τις φιλοδοξίες. Για την εξωτερική διχρωμία, υπάρχουν τρία χρώματα οροφής, καθώς και επιλογές χρωμάτων για τους προβολείς ομίχλης, καθρέπτες, και τα Airbumps®. Στο εσωτερικό, μπορείτε να επιλέξετε μεταξύ τεσσάρων διαφορετικών πακέτων ανάλογα με την διάθεσή σας. Από τη στιγμή που θα μπείτε μέσα , διαπιστώνετε οτι το εσωτερικό του είναι εξαιρετικά ευρύχωρο, με την αίσθηση να ενισχύεται από την ταπετσαρία και καλά διαμορφωμένο ταμπλό.\nΣτο Νέο C3 αναδύει μια αίσθηση ευημερίας. Ο σχεδιασμός βασίστηκε σε όλο το πρόγραμμα της Citroen για την Προηγμένη Άνεση (Advanced Comfort®). Η αίσθηση της προηγμένης άνεσης ξεκινά με τα καθίσματα, τόσο στην όψη όσο και στο σώμα, η πανοραμική ηλιοροφή που πλημμυρίζει το χώρο των επιβατών με φως, τους έξυπνους χώρους αποθήκευσης και τον γενναιόδωρο χώρο των επιβατών. Αυτές οι πρώτες εντυπώσεις επιβεβαιώνονται από τα χρώματα και τα υλικά, τα οποία αντλούν εμφανή έμπνευση από τον κόσμο των επίπλων και τα ταξίδια, σύμφωνα με το στόχο του Νέου C3 για να κάνει τους ανθρώπους να αισθάνονται κυριολεκτικά σαν στο σπίτι τους όταν ταξιδεύουν με το αυτοκίνητο.\nΤο Νέο C3 φέρνει προηγμένες τεχνολογίες, αρχίζοντας με την παγκόσμια πρεμιέρα της Citroën ConnectedCam ™, ένα πλήρως ολοκληρωμένο και συνδεδεμένο σύστημα κάμερας HD το οποίο καταγράφει τις οδηγικές σας εμπειρίες με την δυνατότητα κοινοποίησης στα κοινωνικά δίκτυα ή για μετέπειτα προβολή. Τα προηγμένα συστήματα υποστήριξης οδηγού περιλαμβάνουν: 3D Σύστημα πλοήγησης με αναγνώριση ομιλίας, κάμερα οπισθοπορείας, σύστημα ειδοποίησης ακούσιας αλλαγής λωρίδας και σύστημα ανίχνευσής νεκρής γωνίας. Η αποτελεσματικότητα του Νέου C3 εκτείνεται επίσης σε μια πλήρη σειρά υψηλής απόδοσης κινητήρες (PureTech βενζίνη, BlueHDi diesel) και το EAT6 τελευταίας γενιάς αυτόματο κιβώτιο ταχυτήτων.\nΑνακαλύψετε τον συνδυασμό του σχεδιασμού, των τεχνολογιών και των αισιόδοξων vibes.\nΑκολουθήστε το Νέο Citroën C3 στο Facebook!


Βρώσιμες Καινοτομίες: ο Steven και το Καλιφορνέζικο Κίνημα Ψήσεως - 💡 Fix My Ideas\nΚύριος > Καθημερινή Ζωή > Βρώσιμες Καινοτομίες: ο Steven και το Καλιφορνέζικο Κίνημα Ψήσεως\nΒρώσιμες Καινοτομίες: ο Steven και το Καλιφορνέζικο Κίνημα Ψήσεως\nΠρόκειται για μια τρελή ιστορία διαταραχών - μιας διαταραχής που συνεχίζεται εδώ και περισσότερα από 30 χρόνια.\nΟ Steven και η Susie Sullivan ίδρυσαν την εταιρεία Acme Bread Company το 1983 για να ψήνουν ψωμί για εστιατόρια και καταστήματα που ήθελαν να προσφέρουν καλύτερα ψωμί από ό, τι ήταν γενικά διαθέσιμο στη χονδρική αγορά εκείνη τη στιγμή. Είδαν την έλλειψη καλού ψωμιού σε μεγαλύτερη κλίμακα. "Τα καλά αρτοποιεία ήταν μικρά που δεν ήταν σε θέση να εξυπηρετήσουν εστιατόρια" λέει ο Steven, "γι 'αυτό όλα άρχισαν".\nΟ Steven άρχισε να εργάζεται στο Chez Panisse στο Berkeley, μαζί με την Alice Waters (@AliceWaters). Δεν υπήρχε μεγάλη διακίνηση τροφίμων εκείνη τη στιγμή και η "Silicon Valley" ήταν ακόμα γνωστή ως "Περιοχή Bay". Ήταν 18 η πρώτη φορά που πήγε στο Chez Panisse. Άρχισε να εργάζεται στην κουζίνα ενώ παρακολούθησε το UC Berkeley. Μετά από κάποια εργασία, η Αλίκη τον έσπρωξε να πάει στη Γαλλία και εκεί άρχισε να μπαίνει σε ψωμί: ήταν πραγματικά συναρπασμένος από το ψήσιμο και έπρεπε να μάθει περισσότερα. Μετά από δύο χρόνια επέστρεψε και άρχισε να ψήνει περιστασιακά για ένα co-op για να μάθει περισσότερα. Σύντομα έδινε ψωμί σε εστιατόρια για να το δοκιμάσει. Ήταν κατασκευαστής: το έκανε μόνο επειδή του άρεσε να το κάνει. Επιπλέον, είδε μια ανάγκη για αυτό που έκανε. Τελικά έκανε μια δουλειά έξω από αυτό.\nΑπό την αρχή όλα τα αλεύρια ολικής αλέσεως της Acme είναι οργανικά και από τη δεκαετία του '90 έχουν ενσωματώσει όσο το δυνατόν περισσότερα οργανικά και τοπικά συστατικά. Πιο σημαντικά, το 1999 πραγματοποίησαν τη μετάβαση στο 100% βιολογικό αλεύρι. Χρησιμοποιούν βιολογικό ελαιόλαδο Καλιφόρνιας, βιολογικές σταφίδες, σπόρους κολοκύθας και σπόρους λινάρι, καθώς και βιολογικό καλαίσθητο γλυκό βούτυρο της Καλιφόρνιας. Σήμερα, η εταιρεία διοικείται από έξι διαχειριστές μετοχών, όπως ο Rick Kirkby, ο Doug Volkmer, ο Drew Westcott και ο Claudio Rezende, μαζί με τον Steven και τον Suzie. Έχουν 200 υπαλλήλους. Η Acme είναι κυρίως χονδρικό αρτοποιείο, αλλά διαθέτει δύο καταστήματα λιανικής πώλησης. Η μία είναι η αρχική τοποθεσία της Acme στη γωνία του Cedar και του San Pablo στο Berkeley και η άλλη βρίσκεται στην αγορά Ferry Building του Σαν Φρανσίσκο στο Embarcadero. Προμηθεύει ψωμί σε δεκάδες εστιατόρια γύρω από το Bay Area επίσης.\nΟ Στίβεν μιλάει για τον εαυτό του ως «συμμετέχοντα» στο ψηφοφοριακό κίνημα της Καλιφόρνια, ακόμα κι αν ήταν πρωταγωνιστής. Άρχισε να παράγει βιολογικό ψωμί και να τον εκδημοκρατίζει όταν υπήρχε τεράστια ανάγκη, καταλύοντας μια νέα τάση με αξιοσημείωτες επιπτώσεις. Επιπλέον, ο Steven και η ομάδα του δεν σταμάτησαν ποτέ να επηρεάζουν την κοινωνία: το 2008 κάλυπταν το μεγαλύτερο φούρνο χονδρικής στο Berkeley με φωτοβολταϊκά πάνελ, τροφοδοτούν όλα τα φορτηγά ντίζελ (και τους ντίζελ) με «ανανεώσιμο ντίζελ», οργανισμούς, σχολεία και μη κερδοσκοπικούς οργανισμούς και ενθαρρύνουν τους πελάτες τους να ελαχιστοποιούν τα απορρίμματα χαρτιού προσφέροντας έκπτωση πέντε λεπτών ανά ψωμί όταν παραιτούνται από όλες τις συσκευασίες του ψωμιού που αγοράζουν στα καταστήματα Acme.\nMade on Earth - Shake-o-Rama\nΣυνέντευξη με τον Keith Carollo του fredflare.com\nMade On Earth - Διαστημικά σκάφη πτηνών\nMade on Earth - Ανεβαίνοντας στον αέρα\nAurora: Τέχνη ενώνει την Κοινότητα\nΗ Τρισδιάστατη Σάρωση συναντά το Μουσείο στο Smithsonian\nΤρισδιάστατα κομμάτια που ήταν "ακριβώς αυτά που χρειάζομαι"